Sijalice od 100 W i jače neće se uvoziti od 1. jula - Vijesti.me\nZABRANJUJE SE UVOZ\nOd 1. januara 2020. godine neće biti dozvoljeno stavljanje na tržište klasičnih sijalica sa žarnom niti.\nKlasične sijalice sa žarnom niti snage 100 W i veće neće biti moguće uvoziti nakon 1. jula, jer tada počinje primjena Pravilnika o zahtjevima za eko dizajn neusmjerenih sijalica za domaćinstva, saopšteno je iz Ministarstva ekonomije.\n“Pravilnikom se zabranjuje stavljanje na tržište klasičnih sijalica sa žarnom niti od 100 W i veće, ali ne i prodaja onih koje su se do datuma primjene Pravilnika već našle na tržištu. Na ovaj način, distributerima je omogućeno da prodaju zalihe sijalica koje su uvezli do 1. jula, a zabranjuje se uvoz, odnosno stavljanje na tržište ove vrste sijalicanje nakon pomenutog datuma”, kazali su iz Ministarstva.\nTehnički zahtjevi eko dizajna za klasične sijalice sa žarnom niti primjenjivaće se, kako su dodali, po fazama. To znači da će, nakon zabrane stavljanja na tržište klasičnih sijalica sa žarnom niti od 100 W i veće od 1. jula, isto važiti za sijalice snage od 75 W i veće od 1. januara 2019. godine, za sijalice snage od 60 W i veće od 1. jula 2019. godine, a od 1. januara 2020. godine neće biti dozvoljeno stavljanje na tržište svih klasičnih sijalica sa žarnom niti, osim onih baziranih na nekoj novoj, energetski efikasnijoj tehnologiji.\nIz Ministarstva navode da je Pravilnik jedan od 16 propisa kojim se uređuje uvođenje zahtjeva za eko dizajn određenih grupa proizvoda koji utiču na potrošnju energije, a koji propisuju postepenu eliminaciju određenih tehnologija sa tržišta, shodno praksi EU koja sprovodi ovaj proces od 2012. godine.\nOstali pravilnici koje je donijelo Ministarstvo ekonomije odnose se na rashladne i uređaje za klimatizaciju, mašine za pranje i sušenje veša i pranje posuđa, televizore, električna napajanja, set-top boksove, električne motore, ventilatore, pumpe za vodu i cirkulacione pumpe.\n“Ministarstvo ekonomije je u proteklih pola godine imalo intenzivnu komunikaciju sa uvoznicima i distributerima, ali i inspekcijskim organima, pa je kroz niz sastanaka i radionica radilo na njihovom informisanju i pripremi za obaveze koje proističu iz ovog i ostalih pravilnika. Uspostavljanje pravnog okvira kojima se uređuje uvođenje zahtjeva za eko dizajn i označavanje energetske efikasnosti (energetska klasa uređaja) proizvoda podržali su Njemačko društvo za međunarodnu saradnju (GIZ) i Evropske banke za rekonstrukciju i razvoj (EBRD)”, rekli su iz Ministarstva.\nMEDITERAN 4 mjeseca i 3 nedjelje\nI u Evropi su zabranjene, ali se i dalje prodaju .


U okviru obnavljanja savetovališta, pokrenut je pilot projekat za dijabetes u dva Doma zdravlja (Čačak i Savski Venac-Beograd), a pod pokroviteljstvom Republičke stručne komisije za dijabetes i Ministarstva zdravlja, sa primarnim ciljem uvida u kontolu dijabetesa kod reprezentativnog uzorka pacijenata sa dijabetesom tipa 2 koji se već nalaze na oralnoj terapiji. Merenjem glikoziliranog hemoglobina (HbA1c) iz kapilarne krvi kod 1000 pacijenata dobiće se bolji uvid da li se kod pacijenata postiže dobra kontrola bolesti, tj. da li postojeća oralna terapija rezultuje kod pacijenata nivoom šećera u krvi koji je ispod graničnih vrednosti.\nUređaje i testove uz pomoć kojih će se vršiti merenja HbA1c su obezbeđeni putem donacije farmaceutske kompanije MERCK, SHARP&DOHME (MSD) a rezultati projekta treba da ukažu na trenutnu uspešnost u regulaciji šećera u krvi kao i mogućnosti poboljšanja dijagnostike na nivou primarne zdravstvene zaštite u cilju bolje kontrole bolesti. Na osnovu rezultata mogu se u drugoj polovini 2015. godine očekivati i nove smernice u radu savetovališta za dijabetes sa ovom populacijom pacijenata u cilju prevencije komplikacija bolesti.


Ekonomska škola dobila novu elektronsko-jezičku laboratoriju - Glas Podrinja\n(19. novembar 2019.)\nZahvaljujući sredstvima prikupljenim humanitarnom Masterkard karticom "Eurobank Veliko srce" učenici Ekonomske škole "Stana Milanović" u Šapcu dobili su opremu za novu elektronsko-jezičku laboratoriju, koja će đacima omogućiti učenje stranih jezika na najsavremeniji način.\n-Ono što je veoma značajno je poznavanje jezika u savremenoj školi za buduća zanimanja na tržištu rada, ali i obrazovno usavršavanje, kako sadašnjih, tako i budućih generacija- rekla je direktorka Ekonomske škole "Stana Milanović" Sonja Mijatović Jokić.\nVrednost donacije iznosi 1.000.000 dinara i projekat "Škola kao nacrtana za Vas" je relaizovan u saradnji sa Ministarstvom prosvete, nauke i tehnološkog razvoja sa ciljem da se učenicima ekonomskih škola omogući kvalitetno sticanje znanja i veština.\n- Ministarstvo duži niz godina sarađuje sa društveno-odgovornim kompanijama koje rade na poboljšanju kvaliteta obrazovanja u Republici Srbiji - istakao je pomoćnik ministra prosvete nauke i tehnološkog razvoja Aleksandar Pajić.\nPredsednica Izvršnog odbora (IO) "Eurobanke" Slavica Pavlović navodi da je društvena odgovornost moguća uz učešće svih relevantnih činilaca kako bi ulaganje u oblasti edukacije, obrazovanja bilo adekvatno i lakše dostupno budućim generacijama.\n-Želimo da poboljšamo uslove rada i učenja u srednjim ekonomskim školama, te smo veoma ponosni na svoj prvi samostalni projekat koji obuhvata više aktivnosti. Jedna od njih je konkretna pomoć u materijalnim sredstvima (opremanje stručnih kabineta), a druga se ogleda u stručnim prezentacijama i gostovanjima naših kolega kao predavača.


NISKI BELOREPI VISOKO LETAC I DEO - Page 5\nNaslov: Re: NISKI BELOREPI VISOKO LETAC I DEO Ned Okt 30, 2011 9:58 am\nNaravno kvalitet je uvijek ispred boje,kod mene su svi bijeli tako da ne mogu pogriješiti .A kod tebe sam vidio slike pa sam komentarisao zbog toga...Pozdrav.\nNaslov: Re: NISKI BELOREPI VISOKO LETAC I DEO Sub Dec 17, 2011 3:52 pm\nNaslov: Re: NISKI BELOREPI VISOKO LETAC I DEO Sre Apr 04, 2012 11:21 am\nEvo još jednog članka o belorepcima, ovoga puta tekst je izasao u poslednjem broju lista "Gojitelj" (Odgajivač), koji izdaje Savez odgajivaca sitnih zivotinja Slovenije .\nNaslov: Re: NISKI BELOREPI VISOKO LETAC I DEO Sre Apr 04, 2012 7:47 pm\nPozdrav Vlado,sve čestitke još jednom na promociji rase,vidim ja da je odgajivača "belorepaca"svakim danom sve više što me posebno raduje.Sretno u ovogodišnjoj sezoni i nadam se slici nekog mladog "mlinarca" .\nNaslov: Re: NISKI BELOREPI VISOKO LETAC I DEO Sre Apr 04, 2012 9:57 pm\nLjudi su počeli da prepoznaju kvalitetan rad koji im prezentujemo tako da sada nema zime za njih.\nHvala na lepim željama, moram dosta da radim da se ispune . Biće valjda slika.....


Крупска бригада иза себе има часне побједе и похвале - Јадовно 1941. - КУЛТУРА СЈЕЋАЊА\nU Donjem Duboviku, administrativnom sjedištu opštine Krupa na Uni, danas je obilježeno 25 godina od osnivanja 11. Krupske lake pješadijske brigade.Ratni komandat ove brigade Ilija Crnobrnja rekao je da je 11. Krupska laka pješadijska brigada na svom ratnom putu imala časne pobjede i za to dobijala pohvale.\nDan 11 Krupske lake pješadijske brigade\nOn je naveo da je ova brigada dva puta odlikovana Ordenom Nemanjića.\n“Mi smo stvaraoci, očevi, a ne djeca Republike Srpske. Ova brigada je skupo platila slobodu svog ognjišta, svaki treći borac je ranjen, neki i više puta, a svaki deveti dao je svoj život za Republiku Srpsku”, rekao je Crnobrnja.\nPrema njegovim riječima, borci krupske brigade su uspjeli da se odbrane od jakih snaga 5. korpusa takozvane Armije BiH i da pomažu na drugim ratištima.\n“Sva nastojanja da se optuži i vojno i civilno rukovodstvo nisu uspjela i nakon presuda možemo reći da smo vodili konvencionalni rat i u svim situacijama ispravno postupali”, poručio je Crnobnja.\nPredsjednik Predsjedništva Boračke organizacije Republike Srpske Duško Miletić rekao je da je krupska brigada dala nemjerljiv doprinos u stvaranju Republike Srpske.\n“Danas smo ovdje da se sjetimo svih boraca i svih žrtava, odamo im dužno poštovanje koje zaslužuju”, rekao je on.\nMiletić je rekao da je potrebno jedinstvo boraca Vojske Republike Srpske koje treba pokazati i na okupljanjima kao što je današnje.\n“Na taj način pokazujemo da smo da smo istinski stvaraoci Republike Srpske i iskrene patriote”, kaže Miletić.\nKomandant Trećeg pješadijskog Republika Srpska puka Nedeljko Kopuz kaže da ovaj puk njeguje tradiciju Vojske Republike Srpske i srpskog naroda u okviru Oružanih snaga BiH.\n“Radimo i spremni smo na odricanja kako bismo ispunili taj zadatak”, rekao je on.\nNačelnik opštine Krupa na Uni Mladen Kljajić rekao je da se danas iz ove opštine šalje poruka da borci koji su svoje živote dali za Srpsku ne mogu i ne smiju biti zaboravljeni, kao ni njihove porodice.\n“Vrijeme će prolaziti i sve se može mijenjati osim Dana 11. Krupske lake pješadijske brigade, datum njenog formiranja jeste i biće jedan od najznačajnijih datuma ove lokalne zajednice”, rekao je Kljajić.


Tenzije u BiH posledica sistemske greške\nPremijer Republike Srpske Milorad Dodik izjavio je u intervjuu za nedeljno izdanje Politike da koncept unitarne i centralizovane Bosne i Hercegovine predstavlja idealizovanje opcije oko koje se i ratovalo.\nDodik je rekao da su tenzije u BiH posledica "sistemske greške, odnosno različitih koncepcija unutrašnjeg uređenja zemlje".\n"Mnogo je onih koji smatraju da je došlo vreme da pobedi njihov koncept unitarne i centralizovane BiH što nije ništa drugo do idealizovanje jedne od opcija koje su bile i u suštini rata", kazao je Dodik, dodavši da su to bošnjački političari koji "ratni cilj pokušavaju da ostvare kroz priču o raznim reformama i jačanju evropskog kapaciteta BiH".\nOn je naveo da situaciji u BiH najbolje ilustruju reči šefice delegacije Evropskog parlamenta za odnose s jugostičnom Evropom Doris\nPak da je "BiH sjajno zamišljena, ali ne funkcioniše".\nDodik je naveo da je BiH podeljena zemlje i da do sada nije nađen zajednički imenilac koji bi okupio tri naroda, a da su "jedina konstanta stranci koji pokušavaju da od BiH naprave nešto što njima odgovara".\nPremijer RS je rekao i da nije rešenje da stranci smene političare, navodeći da bi, da je to rešenje, problem podeljenosti bosanskohercegovačkog društva bio rešen, jer su mnogi političari, uglavnom srpski, odavno smenjeni.\nDodik je ukazao da je rešenje za BiH da predstavnici međunarodne zajednice deluju savetodavno i odreknu se naredbodavne ili arbitrarne uloge.\n"Nijedan narod ne bi mogao da računa da će strani faktor duvati u jedro njegovog političkog čamca. U takvim uslovima, domaće političke elite bi morale da pristanu na realan, do kraja otvoren razgovor o svim pitanjima koja određuju sudbinu BiH i njena tri naroda", objasnio je Dodik.


Crvena Zvezda – Partizan večeras u Nišu | Košarka\nčetvrtak, 23.septembar 2021.\nPublished On: subota, 21. februara 2015.\nCrvena Zvezda – Partizan večeras u Nišu\nU borbi za finale Kupa Koraća Crvena zvezda u večeras u hali „Čair“ od 21 sat igra protiv „večitog rivala“ Partizana koji je u četvrtak pobedio novosadsku Vojvodinu (81:54). Utakmica je ocenjena kao meč visokog rizika tako da će obezbeđenje biti na visokom nivou. Očekuje se dolazak u Niš velikog broja beogradskih navijača i simpatizera ovih klubova iz okolnih gradova.\nCrvena zvezda, koja brani trofej Kupa Radivoja Koraća, je u četvrtfinalu nadigrala niški Konstantin 81:65 (32:16, 22:14, 19:15, 8:20) Košarkaši Crvene zvezde plasirali su se u polufinale Kupa Radivoja Koraća savladavši u Nišu, u poslednjoj četvrtfinalnoj utakmici završnog turnira, ekipu domaćeg Konstantina sa 81:65 (32:16, 22:14, 19:15, 8:20).\nBranilac trofeja rutinski je došao do očekivanog uspeha, tako da je trener Dejan Radonjić mogao da odmara glavne igreče.\nBio je to neravnopravan duel u kojem tim Konstantina nije mogao ni da zapreti velikom favoritu, boreći se samo za častan poraz, koji je ublažen u poslednjoj četvrtini nakon opuštenije igre crveno-belih. Finalna utakmica Kupa Koraća na programu je u nedelju od 17 sati.


Moon Bots - Gadget 4 Gift prodavnica poklona\nMatična stranica / Praznici / Pokloni za Rodjendan / Moon Bots\nMoon Bots je društvena igra koja predstavlja veliki turnir gde se najbolji naučnici u galaksiji okupljaju na Mesecu kako bi se suočili jedni s drugima.\nMoon Bots količina\nŠifra proizvoda: 0910 Kategorije: Društvene Igre, Pokloni za Decu, Pokloni za Novu Godinu, Pokloni za Rodjendan Oznake: društvena igra, mesec, naučnici, naučnik\nMoon Bots je društvena igra koja predstavlja veliki turnir gde se najbolji naučnici u galaksiji okupljaju na Mesecu kako bi se suočili jedni s drugima. Morate biti veoma domišljati i inovativni, jer u ovom takmičenju možete koristiti samo otpadke, čak i stare kućne aparate kako biste izgradili svog borbenog robota. Koristite svoju energiju mudro i uputite udarce protivnicima kako biste pobedili u ovoj nemilosrdnoj mehaničkoj borbi!\nVreme trajanja igre: +15 minuta,\nUzrast: + 7 godina,\nJezik: Engleski (ali dolazi upustvo na srpskom),\nBudite prvi koji će napisati recenziju “Moon Bots” Odustani od odgovora


U Doboju se sastali Dodik i Petrović! | Radio Bambi\nPočetna / Foto / U Doboju se sastali Dodik i Petrović!\nU Doboju se sastali Dodik i Petrović!\nPedsednik Republike Srpske Milorad Dodik i gradonačelnik Doboja Obren Petrović razgovarali su o infrastrukturnim projektima, ali i visokoj politici. Dodik je rekao je da je grad Doboj jedno od strateških mesta i od interesa za Srpsku.\n-“I kao predsednik, kao političar i kao čovek, uvek sam to tako posmatrao, i uvek sam imao želju da ovde radimo više”, – naveo je Dodik. On kaže da je izgradnjom auto-puta Banjaluka-Doboj, ova lokalna zajednica dobila ozbiljnu razvojnu šansu. -“Јuče su otklonjeni svi proceduralni problemi u vezi izgradnje deonice auto-puta od entitetske linije razdvajanja do Јohovca, a mi završavamo razgovore koji će se finalizirati u proleće oko izgradnje Koridora ‘5C’ dalje prema Bijeljini. Naš najveći razvojni projekat u Republici Srpskoj je izgradlja auto-puta Banjaluka-Bijeljina”, – rekao je Dodik.\nOn je izrazio zadovoljstvo što su otklonjeni svi proceduralni problemi za izgradnju sportske dvorane u Doboju, čiji kamen temljac je položio 23. avgusta zajedno sa premijerkom Željkom Cvijanović i gradonačelnikom Doboja Obrenom Petrovićem, kao i za novu bolnicu.\n-“Mi smo želeli i ranije da položimo kamen temeljac, ali neke stvari nisu u našim rukama. Mislim da imamo veoma loš sistem zakona o javnim nabavkama na nivou BiH, koje je mesto najveće korupcije u BiH i mesto koje najviše koči svaki razvojni projekat. Moramo da gubimo mnogo vremena oko toga i neki ljudi izgube i strpljenje, pa neće više da rade”, – naveo je Dodik.\nNajavio da će kao srpski član Predsedništva BiH, kao jednu od prvih stvari predložiti da se ukine Zakon o javnim nabavkama u BiH i da se pronađe jedan od najboljih modela koji funkcioniše u EU, koji će se prilagoditi ovom području. -“Danas su važniji pet članova Komisije za javne nabavke u Sarajevu nego svi predsednici i sve skupštine u BiH, prema tome to je nešto što moramo da rešavamo. Tamo je veoma poznato da svako ima nekog svog člana i da ako niste prisutni sa novcem ne možete ništa rešiti. Ako dolazite iz javnog sektora, onda se to odugovlači i po nekoliko meseci”, – rekao je Dodik.\nOn je izrazio zadovoljstvo što su, ipak, krenule procedure realizacije projekata i naveo da će jedna kineska kompanija početi projektovanje nove bolnice, a da će radovi početi već na proleće. Dodik je pozvao gradonačelnika Doboja Obrena Petrovića da vodi računa da objekat bolnice, koji će biti savremeno opremljen, bude i ‘urbanistički primećen’.\nDodik je kao jedan od projekta koji će se zajednički relizovati na području ovog grada naveo uređenje korita reke Bosne da bi se sprečilo plavljenje grada, kao i kompletno infrastrukturno sređivanje grada, te naglasio da Doboju treba dati sadržaj koji će ga činiti regionalnim.\n-“Mislim da je Republika Srpska otišla sada malo dalje i može da ode dalje od onoga da samo krpimo neke stare puteve ili gradimo neke seoske, već da pravimo kapitalne objekte u Banjaluci, Doboju, Bijeljini, Istočnom Sarajevu, Trebinju. Mi želimo da napravimo disperziju svih kapitalnih programa”, – rekao je Dodik. Najavio je da će se o tim kapitalnim programima razgovarati već na prvoj sednici Vlade Srpske, kojoj će i on prisustvovati.\nPetrović je rekao da podržava lidera ‘SNSD-a’, te snagu i energiju koju on pokazuje u radu.\n-“Cenim samo rad i Dodik će imati moju podršku. Sigurno da ćemo ove četiri godine iskoristiti da dobijemo pomoć i Vlade Republike Srpske i Saveta ministra”, – naveo je Petrović.\nGradonačelnik Doboja poručio je da su u proteklih osam meseci predsednik Republike Srpske Milorad Dodik i Vlada Srpske više uradili za ovaj grad nego članovi ‘SDS-a’ u Savetu ministara u protekle četiri godine. -“I ove projekte koje smo počeli zajednički da radimo, ono o čemu smo danas razgovarali, sigurno nastavljamo. Bez Vlade Srpske i podrške iz Banjaluke, Doboj bi vrlo teško mogao da radi i živi”, – rekao je Petrović nakon sastanka sa predsednikom Republike Srpske.\nOn je naveo da Banjaluka i Doboj nikada više neće biti jedno protiv drugog, već da će politički zajednički raditi za dobrobit svih građana i Republike Srpske. Petrović je rekao da će odmah nakon formiranja nove Vlade Srpske lokalna zajednica pripremiti projekte za izgradnju i razvoj Doboja, kako bi bio veliko gradilište. Najavio je nastavak realizacije zajedničkih projekata, između ostalih, izgradnju dečijeg igrališta i uređenje ulica za koje je Vlada Srpske izdvojila 1.800.000 KM. Petrović je pozvao Dodika da poseti sva radilišta kako bi građanima bila upućena poruka da samo jedinstveni i složni mogu postići sve bolje rezultate.\nIzrazio je žaljenje što je Dodik izgubio u Doboju na opštim izborima u oktobru, ali je izrazio nadu da će to zajedničkim radom biti promenjeno u narednom periodu.\n-“Moramo dati glasove onim ljudima koji pomažu gradu Doboju, a ne onim koji samo pričaju. Moramo imati ljude od akcije i ja sam spreman sa predsednikom Dodikom da radim u narednom periodu i sigurno da će građani i Doboja i Republike Srpske imati koristi”, – naglasio je Petrović. On je ponovio da njegova podrška Dodiku u Parlamentarnoj skupštini BiH nije upitna, a u skladu sa odlukom Skupštine Gradskog odbora ‘SDS-a’ Doboja, koja je na sednici 1. novembra jednoglasno dala punu podršku novoizabranim nosiocima mandata iz ove izborne jedinice da budu deo vlasti u Narodnoj skupštini Republike Srpske i parlamentu BiH s ciljem zastupanja interesa građana Doboja.\nOn je pozvao da isto učine i visoki funkcioneri ‘SDS-a’ Mićo Mićić i Milovan Bjelica, kao i svi ostali koji su ‘spremni da održe svoje sednice’ i u tom pogledu izvrše pritisak na Glavni odbor ‘SDS-a’, podsetivši da je Dodik pozvao na jedinstvo i slogu kada je reč o zajedničkom predstavljanju u Sarajevu.\nTagoviAktuelnodobojizdvojenomilorad dodikobren petrovićradio bambirepublika srpskavesti\n← Prethodni članak 49 godina pije isključivo kolu!\nSledeći članak → Bošnjak pronašao nestalog dečaka u Minhenu!


Ruski "prvi bezbednjak" u Srbiji: Lekcija, saniranje štete ili jačanje pozicije?\nSekretar ruskog Saveta bezbednosti Nikolaj Patrušev vrši smotru pripadnika srpske policije (AP Photo/Darko Vojinovic)\nPrema ranijim najavama srpski vlasti, Beograd je krajem ovog meseca trebalo da poseti ruski premijer Dmitrij Medvedev, da bi potom bilo rečeno kako će Srbiju ipak posetiti ministar spoljnih poslova Sergej Lavrov. Na kraju je u Beograd u sredu uveče stigao sekretar ruskog Saveta bebednosti Nikolaj Patrušev i to usred afere koja je, sva je prilika, povezana i sa nedavno održanim izborima u Crnoj Gori i hapšenjima osumnjičenih za pokušaj izazivanja nemira u ovoj bivšoj jugoslovenskoj republici.\nAnalitičari nisu saglasni da li je Patrušev došao da održi lekciju zvaničnom Beogradu zbog, kako je javio dnevnik Danas, hapšenja i proterivanja ruskih agenata, te zbog pomaganja Milu Đukanoviću da očuva vlast i učvrsti crnogorske evro-atlantske integracije, ili da kontroliše štetu zbog mešanja Moskve u ono što je na teritoriji Srbije pripremano za 16. oktobar i izbore u Crnoj Gori.\nU izdanju od četvrtka, dnevnik Danas je tako, pozivajući se na izvore u krugovim bliskim vrhu srpskih vlasti, javio kako je nekoliko ruskih državljana proterano iz Srbije zbog učešća u pripremama akcija u Crnoj Gori, te da nije poznato li je zbog tog poteza srpskih vlasti sekretara Patrušev posetio Beograd.\n"Spekulacije da je juče u Beogradu boravio Patrušev kako bi odveo proterane ni na koji način nismo uspeli da proverimo, kao ni da li njegov dolazak spada u kontramere Moskve", navodi Danas od četvrtka.\nSa druge strane, Večernje Novosti su u sredu pisale o tome kako su zbivanja oko crnogorskih izbora i navodne akcije u Crnoj Gori bili umešani pripadnici nacionalističkih grupa koji su se ranije borili na strani proruskih separatista u istočnoj Ukrajini.\nPremijer Srbije Aleksandar Vučić je, u ponedeljak uveče, posle sastanka Biroa za koordinaciju službi bezbednosti, rekao da je u Srbiji povećano dejstvo i broj pripadnika stranih obaveštajnih službi, i sa istoka, i sa zapada, da je privedeno nekoliko lica koja su pratila kretanje crnogorskog premijera Mila Đukanovića i da su na teritoriji Srbije pripremane nelegalne aktivnosti u Crnoj Gori.\nĐukanović je dan kasnije rekao kako je deo istrage koji je vođen u Srbiji potvrdio da je postojala snažna involviranost inostranog faktora tokom izbornog procesa, a tokom predizborne kampanje je upadljivo potencirao rusko mešanje, pa je na završnom mitingu birače zapitao i da li žele da žive u stabilnoj zemlji ili ruskoj koloniji.\nPodgorički provladini mediji objavili su detalje istrage protiv 16 srpskih državljana, koje Specijalno državno tužilaštvo CG tereti za pokušaj napada na građane, institucije i premijera Crne Gore, prema kojoj su osumnjičeni navodno koristili kriptovane mobilne telefone, od kojih je jedan bio lociran u Rusiji.\nBilo kako bilo, eksperti smatraju da Patrušev u Beograd nije došao kako bi razgovarao o potpisivanju neobavezujućeg memoranduma o razumevanju i stvarima koje rešavaju zvaničnici nižeg ranga, već da je tema posete bila Crna Gora.\nAnalitičari se takodje slažu da Rusija pokušava da u regionu pojača uticaj i osnaži svoje pozicije, a da je Srbija zbog svoje okrenutosti ka Moskvi pogodna baza za ovakve akcije.\n"Sam termin u kojem dolazi do posete Patruševa i teme koje su se našle na dnevnom redu, svakako pokazuju da zvanična Rusija ima već unapred pripremljen plan i razlog zašto nas posećuje, no koliko sve to ima veze sa nedavnim događajima u Crnoj Gori, još uvek je teško reći. Rusija već duže vreme nastoji da povrati svoj uticaj i ugled na Balkanu, a pored Srbije i Crne Gore, na svojevrsnoj agendi Moskve su još i Bosna i Hercegovina i Hrvatska. Otuda ne bi trebalo da začudi još veće i obimnije angažovanje Rusije na ovim prostorima u narednom periodu," objašnjava Vlade Radulović, direktor Atlantskog saveta Srbije.\nSa druge strane, Darko Trifunović, iz International Strategic Studies Association smatra da je cilj posete sekretara Patruševa kontrola štete. "Patrušev je došao u Beograd da amortizuje krizu. Oni su svesni koliko su zabrljali i kako su otkriveni. Vučić je u zadnjem momentu reagovao kada je shvatio šta su Crnogorci uradili kada su kompletno dokumentovali predmet i odneli ga u Beč u sedište OEBS-a."\n"Svi ovi događaji govore da, na teritoriji Srbije, Rusija ima široku razgranatu obaveštajnu operaciju sa ciljem regrutovanja srpskih građana kako bi na ovim prostorima izazvala destabilizaciju. Premijer Srbije nije znao da na teritoriji Srbije postoje oružane grupe dok se nisu desili događaji u Crnoj Gori, da postoje ljudi i organizacije koji prate premijera druge države sa ciljem da ga likvidiraju i svrgnu s vlasti legitimno izabrane predstavnike u toj državi," kaže Trifunović.\nMartin Brusis, politički analitičar iz Nemačke, kaže da Rusija svakako pokušava da destabilizuje situaciju na Balkanu i da omete desetogodišnje nastojanje Crne Gore da postane članica NATO. Zbog nedavnih hapšenja u Srbiji sumnja se da je cela operacija vođena baš iz ove zemlje, ako je suditi po izjavama zvaničnika.\n"Trenutno rusko rukovodstvo je jasno zainteresovano da putem svog uticaja, hibridnih metoda dezinformacija i tajnim akcijama spreči dalje širenje NATO i potkopa evropezaciju Zapadnog Balkana," rekao je Brusis za Glas Amerike.\nEksperti takođe kažu da je sada posebno ozbiljno pitanje koliko je Srbija sposobna da nastavi balansiranje između evropskih integracija i veza sa Rusijom. Iako je Evropska unija najveći trgovinski partner, investitor i donator, Rusija kontroliše srpski energetski sektor, te desni deo političkog spektra. U prilog ovome govore i donekle disonantne izjave i postupci premijera Vučića sa jedne, a predsednika Tomislava Nikolića i suvladajućih socijalista sa druge strane.\n"Naravno da Srbija kao suverena zemlja može sama da odlučuje o tome sa kime će razvijati i unapređivati saradnju ali u ovom trenutku ni političke elite ni srpsko društvo u celini, nemaju snagu da kažu 'ne' Putinovoj Rusiji. Sa druge strane, dosledno odbijanje uvođenja sankcija Ruskoj Federaciji, ali i podrška Rusije Srbiji u UN, dovoljan su dokaz veoma dobrih i razvijenih odnosa između Beograda i Moskve,” kaže Radulović iz Atlantskog saveta.


Nakon samo jednog dana provedenog u braku, mladoženja i mlada otišli su na ronjenje blizu obala Južne Afrike i novopečena supruga je umalo ostala bez svog muža Rodžera kada je velika bela ajkula rešila da ignoriše ribu koja joj je sa broda bačena u vodu, već krenula zubima pravo na kavez u kojem je bio Rodžer.\nGrupa avanturista krenula je na ronjenje blizu južnoafričkog zaliva Gansbaj, u oblasti koja je poznata po koncentraciji velikih belih ajkula. Jednoj od njih se nije dopao riblji mamac koji joj je ponuđen, već je pošla pravo na ljude koji su je posmatrali iz potopljenog kaveza.\nAjkula pokušava da dohvati novopečenog mladoženju\nKorisnik "Jutjuba" Brajan Plamer postavio je na internet snimak na kojem je prikazvana sva strahota napada, kada je ajkula ugurala glavu unutar kaveza.\nRodžer, koji je bio najbliži ajkuli, uspeo je da se podvuče ispod nje kada je uletela unutra. Ajkuli se izgleda tada zaglavila u kavezu i počela divlje da se bacaka.\nU jednom trenutku scena je postala toliko dramatična da nije moglo da se kaže šta se desilo sa roniocima, ali su oni na kraju ipak ostali nepovređeni.\nVIDEO> Velika bela ajkula uspela da uđe u kavez mladenaca koji su se provodili na medenom mesecu:\nUmalo ostala bez muža\nKavez sa roniocima


Bajnatska od nedelje otvorena za saobraćaj | (Vesti - 29. 04. 2016) Subotica.com\nBajnatska od nedelje otvorena za saobraćaj\n29.04.2016. u 08:32h\nUsled završetka radova na delu Bajnatske ulice od subote će se normalizovati autobuski saobraćaj na linijama 1/1a i 2, dok će se dan kasnije ova deonica otvoriti za sve kategorije motornih vozila, uključujući i teretni saobraćaj koji je poslednjih mesec dana kretanjem kroz uži centar grada vrlo često stvarao gužve na raskrsnicama.\nPre nedelju dana završeni su radovi na izgradnji Poveza Istočnog i Zapadnog magistralnog vodovoda u Bajnatskoj ulici na potezu od ulice Pazinske do Senćanskog puta, poslednjih dana se radilo na asfaltiranju tog dela i očekuje se da saobraćajnica bude osposobljena do subote, kada će se linije 1/1a i 2 vratiti na staru trasu kretanja.\nKako se navodi, iako će se autobuske linije vratiti na staru trasu kretanja Bajnatska ulica će u potpunosti biti otvorena za saobraćaj od nedelje.\nAutobusi na navedenim linijama vratiće se na prvobitno trasu kretanja u subotu u 12 časova. Autobuska stajališta „Bajnatska II“, „Bajnatska I“, „Senćansko groblje“, „Dinamotrans“ i „Autobuska stanica“ će opet biti u upotrebi. Privremena autobuska stajališta u Kumičićevoj ulici više neće biti u upotrebi.\n(petak, 29. april)\nUsled zatvaranja Bajnatske teretni saobraćaj je bio privremeno preusmeren na Senćanski put i ulicu Maksima Gorkog što je tokom radnog dela dana značajno usporilo kretanje na najfrekventnijm raskrsnicama u centru grada što je stvaralo velike gužve. Od nedelje se očekuje da teretni saobraćaj ponovo bude izmešten iz centra grada.\nPostavljeno pre 4 godine i 4 meseca\nBajnatska završena, Lošinjska se završava do kraja juna\nDeo Bajnatske zatvoren do 1. juna, autobuski saobraćaj ide kroz Kumičićevu\nZbog radova ulice Braće Radić, Bajnatska, Izvorska, Pazinska i Lošinjska biće delimično zatvorene\nizmeštanje teretnog saobraćaja bajnatska ulica saobraćajna gužva\npre 12 časova i 9 minuta


Zaječarskom Call centru za pomoć se obratilo 19 penzionera\nCall centru Crvenog krsta koji je uspostavljen povodom vanrednog stanja, a u cilju pomoći starijim osobama od 65 godina u nabavci osnovnih životnih namirnica i lekova za 2 dana javilo se 170 ljudi, većina radi informisanja, dok je njih 19 zatražilo pomoć oko nabavke.\nZa volonterski rad se do sada prijavilo 30 ljudi, u opsegu od 19 do 35 godina koji će tokom vanrednog stanja pomagati penzionerima i raditi u call centru.\nKako iz Crvenog krsta Zaječar kažu, najviše građana obratili su se pozivima call centru sa pitanjima šta smeju, a šta ne smeju da rade, kada i pod kakvim okolnostima smeju da izlaze na ulice, a manji broj zatražio je konkretnu pomoć.\n„Vršimo nabavku samo osnovnih namirnica i lekova uz strogo obraćanje pažnje da se sa starijim osobama kojima pomažemo ne dolazi ni u kakav fizički kontakt“, kažu iz Crvenog krsta.\nProces nabavke vrši se tako što lice kome je to potrebno poziva call centar i dostavlja svoje lične podatke, kao i ono što treba da se kupi. Nakon toga, volonteri odlaze na njegovu adresu kako bi uzeli novac potreban za nabavku, zatim vrše nabavku, vraćaju se na adresu kako bi dostavili namirnice, a uz to obavezno donose i fiskalni račun.\n„Svim licima kojima nabavka bude izvršena biće naloženo da nakon preuzimanja dezinfikuju sve artikle koje smo kupili, zbog mera predostrožnosti od širenja virusa“, rekli su iz Crvenog krsta.\nCall centar radi svakog dana od 8 do 19 sati, ali se porudžbenice primaju do 17 časova, kako bi volonteri imali vremena da nabavku i izvrše.\nBrojevi telefona call centra su:\ncall centar Crveni krst zaječar korona virus penzioneri pomoć\nIsplata za više od milion zaposlenih: Danas leže drugi...\nVučić: Moguće još jedno povećanje plata u zdravstvu


Vesti online / Vesti / Srbija / Vučić: Rusija će pratiti dijalog i reagovati po pitanju Kosova\nVučić: Rusija će pratiti dijalog i reagovati po pitanju Kosova\nRusija će nedvosmisleno i jasno izneti svoje stavove po pitanju Kosova i Metohije, izjavio je predsednik Srbije Aleksandar Vučić.\nOn je naglasio da je bez ruske saglasnosti u UN nemoguće postići bilo kakvo rešenje.\n- Rusija će nedvosmisleno i jasno izneti svoje stavove po pitanju Kosova i Metohije, a bez Rusije je nemoguće ono što je veoma važno, a što sam i rekao predsedniku Putinu, da bez bilo kakve ruske saglasnosti u UN nemoguće je da se dobije bilo kakvo rešenje - rekao je Vučić novinarima u Moskvi.\n* Vučić otkrio šta će zamoliti Putina i o čemu će razgovarati\n* Šta su Vučić i Putin rekli na početku razgovora?\n* Vučić i Putin započeli razgovore\nOn je dodao da će, u tom smislu, Rusija veoma aktivno pratiti razgovore o KiM "i sve što se bude zbivalo" i da će uvek pravovremeno reagovati, na određen način.\nVučić je rekao da će Rusija "na aktivan i suštinski način učestvovati u praćenju celokupnog procesa i situacije u odnosima između Beograda i Prištine, posebno uticaju različitih međunarodnih faktora na to pitanje".\nSRBIJA Ušakov: Glavna tema sastanka Putina i Vučića - kosovski problem\nSRBIJA Vučić: Srbija ne glasa na štetu Rusije


Koncert BS-a 28. aprila u Areni ~ Magazin urbane kulture »\nKoncert BS-a 28. aprila u Areni\n4:25 PM Aleksandar Aničić\nPosle više od šest godina, Sindikat ponovo pred beogradskom publikom. Beogradski Sindikat obradovaće sve "diskretne heroje" velikim spektaklom u Beogradskoj areni 28. aprila, kažu Šef Sale i Škabo.\nUlaznice će koštati 1.200 dinara za parter, odnosno 1.500 za tribine, a u prodaji su od danas (sreda, 22. februar) na prodajnim mestima Kard servisa, Tiketlajna i Eventima, kao i na sajtovima tih servisa. Članovi Sindikata rekli su da su želeli da cena bude pristupačna, a da vreme koncerta omogućava i mlađim fanovima da dođu bez da zagaze u "sitne sate".\n"Odavno planiramo veliki beogradski koncert, razmišljali smo o Sajmu, ali ta hala ne ispunjava tehničke uslove. Beograd oskudeva u mestima za sedam-osam hiljada ljudi, hale su ili male ili ogromne, tako da je Arena pravi izbor", rekli su Sale i Škabo.\nPosted in: koncerti,Serbian Rap


RTCG - Radio Televizija Crne Gore - Nacionalni javni servis :: Politika :: URA sugerisala da Vesna Bratić ne bude ministarka\n02. 12. 2020. 08:13 >> 06:34 22\nURA sugerisala da Vesna Bratić ne bude ministarka\nPotpredsjednik Građanskog pokreta URA Filip Adžić saopštio je da su iz tog pokreta mandataru Zdravku Krivokapiću sugerisali da Vesna Bratić, zbog stavova koje dijele javnost, ne bude kandidat za ministra prosvjete, nauke, kulture i sporta. URA, kako je rekao, nije zadovoljna određenim personalnim rješenjima za ministre u novooj vladi, a poručuje i da će nova vlada biti posvećena građanima, a ne partijskim liderima.\n"Što je prirodno jer je sačinjavaju raznorodne partije, koje programski u nekim segmentima nemaju ništa zajedničko. Mi smo se okupili da bi smijenili Demokratsku partiju socijalista (DPS), te prekinuli zaduživanje, rasprodaju resursa, imovine", rekao je Adžić.\n"U tom aspektu i Ura je nezadovolja, ne konceptom, ali u personalnom smislu svakako, jer postoje ljudi koji nijesu trebali da budu na spisku budućih ministara", rekao je Adžić.\n"Konkretno mislim na Vesnu Bratić. Neki njeni stavovi su izazvali određene kontroverze. Smatrao sam da je blagotvorno bilo da mandatar Zdravko Krivokapić sasluša zahtjeve građana, pokaže iskorak i ne bude svojeglav, već da pokaže otvorenost prema građanima i da, ne da kažem promijeni gđu Bratić, već joj da poziciju koja je manje vidljiva. To je bila naša sugestija", rekao je Adžić.\nOn je rekao da je Vlada mogla drugačije personalno izgledati, ali da joj se ipak mora dati šansa: "Siguran sam da je ovakva kakva je mnogo bolja nego bilo koja druga koju je predlagao DPS sa svojim satelitima".\n"Tek će se vidjeti posljedice vladanja DPS-a", poručio je Adžić, navodeći da su ekonomska i finansijska konsolidacija prioritet.\nCrna Gora je, kaže, u velikom ekonomskom problemu, čemu bi vlada posebno morala biti posvećena.\nMartinović: Demokrate će uvijek ukazivati na greške\n"Sve ono što je uspjeh ili neuspjeh ove vlade isključivo je odgovornosti gdina Krivokapića. Što se nas tiče, parlament će imati isključivo ustavnu funkciju, da će se po prvi put desiti da parlament neće biti protočni bojler za usvajanje odluka Crne Gore", rekao je Martinović.\n"I mora pokazati odgovoran odnos. Kad imate jednopartizam 30 godina, onda su i očekivanja građana visoka. Za kratak se period ne može sve dovesti u idealnu ravan, ali ako građani vide promjene, znaće da to cijene. Demokratska Crna Gora će uvijek ukazati na sve greške vlade i institucija", rekao je Martinović.\nKovačević: Vlada da stvori uslove za fer uslove\nMarko Kovačević iz Demokratskog fronta (DF) rekao je da je izvjesno da će vlada biti izglasana, te da vjeruje da ne može biti iznenađenja: "Mogu da pouzdam samo u poslanike koalicije Za budućnost Crne Gore. To ne znači da nemam povjerenja u druge, ali za ove mogu da tvrdim".\nOn je rekao da bi u simboličnom smislu nova vlada trebalo da povuče ili izmijeni i dopuni Zakon o slobodi vjeroispovijesti, o čemu je govorio mandatar u ekspozeu.\n"On je doduše rekao da su potrebne izmjene i dopune. Mi u Novoj smatramo da je zakon potrebno potpuno povući, kako bi se Srpska pravoslavna crkva (SPC) dovela u ravnopravan položaj s drugim vjerskim zajednicama u Crnoj Gori", rekao je Kovačević.\nVlada, kaže on, mora biti posvećena stvaranju uslova za prve fer i slobodne izbore u Crnoj Gori, nakon kojih bi se došlo do prve demokratske vlade u zemlji.\n"Tu prije svega je bitno pročistiti birački spisak. Ekonomska i finansijska konsolidacija je neophodna takođe", smatra Kovačević.\nVladimir Martinović Filip Adžić Marko Kovačević Ekspertska vlada


Haos u Libiji, zaseda Savet bezbednosti | Glas javnosti\nPočetna > Svet > Haos u Libiji, zaseda Savet bezbednosti\nNJUJORK - Savet bezbednosti Ujedinjenih nacija i Arapska liga održaće vanredne sastanke posvećene krizi u Libiji, u kojoj je vlast nasilno odgovorila na zahteve naroda za smenom višedecenijskog lidera Muamera el Gadafija, a međunarodna javnost i diplomate širom sveta osudile takve postupke režima.\nSituacija u i oko Libije dramatično se pogoršala posle vesti da su vojni avioni juče gađali demonstrante u Tripoliju, a snage reda masakrirale demonstrante u nekim delovima grada koji se bune protiv vlade i da je predsednik Moamer Gadafi pobegao iz zemlje u Venecuelu.\nLibijska državna televizija demantovala je danas izveštaje o navodnom masakru nad demonstrantima, nazvavši ih širenjem laži u okviru psihološkog rata.\nTelevizija navodi da su libijske snage bezbednosti započele operaciju protiv terorista i da ima poginulih ljudi, ali nisu saopšteni detalji.\nSnage bezbednosti pozvale su građane da sarađuju sa vlastima da bi se povratila sigurnost i bezbednost u zemlji, gde su u četvrtak započeli protesti protiv Gadafijevog režima.\nSituacija je, međutim, haotična jer se pobunjenici i snage lojalne Gadafiju sukobljavaju na ulicama gradova, a, po nekim vestima, pobunjenici su zauzeli i aerodrom u Tripoliju.\nDržavna televizija je, istovremeno, pustila snimak okupljenih pristalica Gadafija na Zelenom trgu u centru Tripolija.\nPo svemu sudeći, vojska je počela da prelazi na stranu naroda, a dva pilota libijskih borbenih aviona, koji su juče sleteli na međunarodni aerodrom u Valeti, rekli su vlastima Malte da im je bilo naređeno da bombarduju demonstrante.\nLibijske diplomate u Ujedinjenim nacijama u Njujorku objavili su takođe da prekidaju svoje veze sa vladom u Tripoliju i da podržavaju demonstrante.\nLondonski analitičar Džulijan Berns Dekej ocenio je da je reč o kraju Moamera Gadafija.\n"To zaista izgleda kao poslednji, očajnički čin", jer "ako bombardujete sopstveni grad zaista je teško pretpostaviti kako možete da preživite", rekao je Dekej.\nSin libijskog lidera Moamera Gadafija, Seif al-Islam demantovao je odmah da su oružane snage bombardovale gradove Tripoli i Bengazi, dodajući da su mete napada bila skladišta oružja izvan gradskih oblasti.\nPredsednik Moamer Gadafi opovrgao je na državnoj televiziji da se nalazi u Venecueli, kao što je spekulisano, nego da je u libijskoj prestonici Tripoliju.\n"Nisam u Francuskoj, niti Venecueli. Još sam ovde", rekao je Gadafi.\nSvet je odmah reagovao na surovost libijskih vlasti koja nije zabeležena ni u jednom od višenedeljnih protesta Arapa koji su se prelili i na Libiju.\nGeneralni sekretar Ujedinjenih nacija Ban Ki-mun zgrožen je zbog vesti da je na demonstrante u Libiji otvorena vatra iz vojnih aviona i helikoptera. Sjedinjene Američke Države osuđuju nasilje u Libiji i pozivaju vlasti u Tripoliju da prekinu krvoproliće, istakla je američka državna sekretarka Hilari Klinton.\nI Evropska unija je osudila represiju libijske vlade nad demonstrantima, pozivajući sve strane u sukobu da pokažu uzdržanost, dok je generalni sekretar NATO Anders Fog Rasmusen pozvao libijske vlasti da odmah prekinu nasilje protiv nenaoružanih civila.\nVisoka komesarka EU za spoljnu politiku i bezbednosti Ketrin Ešton izjavila je na konferenciji za novinare da je Unija spremna da podrži zemlje "u južnom susedstvu koje teže političkim i ekonomskim reformama".\nVlada Srbije formirala je sinoć tim za evakuaciju naših građana iz Libije.


Janković: Blago olakšanje, ali nema razloga za optimizam - JuGmedia\nZamenik direktora Univerzittskog kliničkog centra u Nišu profesor Radmilo Janković rekao je da se stiče utisak blagog olakšanja, ali da je daleko od toga da ima razloga za optimizam. Ne verujem da će brojevi pasti do te meree da će opuštanje biti moguće, poručuje Janković.\nDirektor Radmilo Janković istič da su trenutno 254 pacijenta intubirana i stavljena na respirator, ali da je broj pacijenata u jedinicama intenzivne nege višestruko veći, verovatno negde oko 1 000, kaže Janković za RTS.\n„Najveći broj naših teških pacijenata je na neinvanzivnim vidovima ventilacije, takva je situacija u Nišu. Stiče se utisak blagog olakšanja, to je daleko od toga da je bilo kakav razlog za optimizam. Nalazimo se u zimskom periodu, virus se prenosi kapljičnim putem, nije realno očekivati neko drastično olakšanje situacije“, kaže Janković.\nNaveo je da smo prošle godine imali nakon Nove godine jedno olakšanje i da je treći pik imao izgled dvogrbe kamile, kao i da smo još jedan udar imali krajem februara i onda je mart zaista bio dramatičan.\n„Mislim da je realno očekivati da ćemo i tokom ove zime imati takvu situaciju. Ne verujem da će brojevi pasti do te mere da će opuštanje biti omoguće. Ja mislim da bi možda neki mirniji period koji nam možda sledi, realno je očekivati naredne dve do tri nedelje, iskoristiti za bolju strategiju“, poručuje Janković.\nOn ističe da je u medicini uvek osnovni princip bolje sprečiti, nego lečiti i da je jedina mogućnost da sprčimo ovo što nam se dešava da preveniramo, a jedina mera koju savremena medicina poznaje je vakcinacija.\n„To je kod nas u jednom skromnom obimu i zadržava se nažalost, na tim brojevima, oni nisu veći od 44 procenta ukupe populacije“, kaže Janković.\nUkazao je da je važno da gledamo ukupnu populaciju, jer smo videli da se virus ubrzano širi i među školskom decom,koja su bila najveći izvor zaraze.\n„Učinilo se u nekom trenutku, možda opet prviše optimizma, da će kovid propusnice dovesti do eksplozije vakcinacije među mladima, nažalost, to se nije desilo i nisam prveliki optimista da tu možemo postići velike brojke“, navodi Janković.\nOJT: Uhapšen zbog proganjanja\n18.11.2021. u 14:47\nUbili ste nas u pojam zastrasivanjem..Padamo u depresiju ali ozbiljno nismo ni svesni.Dve godine a i ne nazire se kraj samo pretnje, stres za stresom..Čovek ne sme ni da se razboli odmah misli da će da umre strašno, ovaj teror mora da prestane.\n18.11.2021. u 16:44\nPa mene i posle treće, buster doze, strah bre od obične kijavice, kašlja, temperature koju sam imao danima, ali gle čuda, stomačni virus.\nDok Vi igrate tapke sa procentima, brojem imunizovanih, zabrinjavajućim nedeljama.\nPa dokle bre više doktore, Radmilo!


Novak i TSS organizuju turnir u Srbiji\nTenis Autor:Zoran Kecman04. maj. 202011:29 > 11:39\nTeniski savez Srbije organizovaće u saradnji sa prvim teniserom sveta, Novakom Đokovićem, "TSS Tur" za igrače i igračice seniorskog i juniorskog uzrasta.\nKao što je poznato, sezona u tenisu je u prekidu i sigurno je da takmičenja na internacionalnom nivou neće biti pre druge polovine jula ili čak početka avgusta.\nČinjenica je i da je neočekivani prekid sezone uzrokovao da veliki broj tenisera i teniserki ostane bez prihoda za život, tako da se mnogi od njih suočavaju sa finansijskim poteškoćama.\nATP, ITF i WTA u sardanji sa najboljim igračima rade na programu „Relief for player“ kako bi pomogli onima koji su u nevolji, a problem je što je zbog pandemije koronavirusa prekinut i juniorski program takmičenja.\nNovak pozvao 428. igrača na svetu da ga pita kako je\n„Novak sve radi malo bolje, zato mu ne mogu ništa“\nOtuda su se i u TS Srbije prilagodili trenutnoj situaciji, pa su rešili da organizuju turnire sa zavidnim novčanim nagradama.\nU saradnji sa Novakom Đokovićem organizuju „TSS Tour„. Biće održano šest turnira za seniore i seniorke uz završni masters turnir, na koji će se igrači plasirati po bodovima sa šest prethodnih takmičenja, a biće dodeljene i dve vajld karte.\nParalelno će biti organizovani i turniri za takmčare od 12 do 18 godina, i to sa po četiri turnira u svakoj konkurenciji i završnim mastersom na kom će biti osam igrača po bodovima sa prethodna četiri turnira.\nNovak Đoković se oglasio ovim podovom i dao punu podršku organizaciji takmičenja.\n„Svestan sam problema sa kojima se suočava veliki broj tenisera iz naše zemlje, sa mnogima sam na vezi, i znam da prolaze kroz ozbiljne teškoće. Zato smo odlučili smo da zajedno napravimo plan koji će igračima pomoći da prebrode ovaj period. Biće odigrano šest turnira za seniore i seniorke, obezbeđeni su nagradni fondovi, organizovaćemo i juniorska takmičenja, a ukoliko bude neophodno pomoći ću i ličnim sredstvima da se sve održi na kvalitetan način. Pored toga, pružiću maksimalnu podršku takmičenju, učesnicima i organizatorima u strateškom smislu, na planu promocije, ali i na svaki drugi način koji bude neophodan“, kaže Novak Đoković.\n„Zahvalio bih se i Danilu Petroviću, koji ima veliku ulogu u realizaciji projekta i koji je mnogo pomogao da dođemo do jedne ovakve ideje. Podsećam i da će sva takmičenja poštovati mere o zdravstvenoj bezbednosti, jer nam je očuvanje zdravlja svih učesnika jedan od prioriteta“, rekao je Novak Đoković najavljujući „TSS Tour“.\nPredsednik TS Srbije Mirko Petrović uputio je reči zahvalnosti najboljem igraču sveta.\n„Zahvalio bih se Novaku Đokoviću na izuzetnoj reakciji, i na želji da pomogne srpskom tenisu. Ponosni smo na to što imamo njegovu podršku i što nam godinama unazad izlazi u susret i omogućava da tenis u Srbiji živi i razvija se“, rekao je Petrović.\nDanilo Petrovićkoronavirusmirko petrovićNovak ĐokovićTeniski savez SrbijeTSS Tour


Mihajlović: Slogani o rađanju dece loši, promašena tema\nPotpredsednica Vlade Srbije i predsednica Koordinacionog tela za rodnu ravnopravnost, Zorana Mihajlović, kritikovala je danas tek objavljene slogane za akciju podsticanja rađanja.\nOcenila je da su članovi komisije Ministarstva kulture i informisanja Srbije koji su birali slogane za akciju podsticanja radjanja, "promašili temu" i da "nisu dovoljno sagledali čitavu sliku problema nataliteta", prenosi Beta.\n"Većina izabranih slogana u ovoj akciji jednostavno stavlja obavezu ženama, tačnije imperativ da rađaju decu što, uverena sam, može samo da izazove kontraefekat", rekla je Mihajlović, koja je i članica Vladine komisije za populacionu politiku, saopštio je njen kabinet.\nDodala je da je ona "nekoliko puta upozoravala da niko nema pravo da naređuje ženama da rađaju, niti da krivi žene za stopu nataliteta i da ih doživljava kao nekakve mašine za rađanje".\nUkazala je da su slogani "Dosta reči, nek zakmeči" i "Rađaj, ne odgađaj" uvredljivi za žene, javno ih sramote i pokazuju veliko nerazumevanje uloge žena u Srbiji i u populacionoj politici, kao i neshavatanje razloga zbog kojih u Srbiji treba da se radja više dece što je "isprepletano i sa uslovima u našem zdrastvu, obrazovanju, medijima, ali sa kulturnim životom naše zemlje", rekla je Mihajlović.\nMinistarstvo kulture i informisanja izabralo je šest "najboljih slogana" za kampanju promocije mera populacione politike. Prvo mesto dele slogani "Ljubav i beba, prvo što nam treba" i "Rađaj, ne odgađaj", a drugo mesto "Mama - neću sama, tata - hoću brata" i "Dosta reči, nek zakmeči".\nNa trećem mestu su slogani "Čuda se ne dešavaju, čuda se rađaju" i "Nek se deca rađaju i lepe stvari događaju".\nLiberalno-demokratska partija (LDP) je u utorak saopštila da mere populacione politike u Srbiji ne smeju biti samo "amaterski marketing" kojim Ministarstvo kulture i informisanja "pokušava da naredi ženama šta da rade sa sopstvenim telom".\nNagrada "za besmislene slogane", među kojima se kao "najsramniji ističe prvonagrađeni poklič 'Rađaj, ne odgađaj!' " koji država nagrađuje sa 150.000 dinara, primer su ne samo rasipanja novca, nego i nemanja konkretne strategije i mera za porodičnu i populacionu politiku, smatra LDP.\nLDP je ocenila da je to zabrinjavajući zaokret ka restriktivnim merama, svaljivanje krivice i odgovornosti za nizak natalitet isključivo na ženu, žigosanje žena koje se školuju i rade pre zasnivanja porodice ("odgađaju") i da ta kampanja predstavlja suštinsko i nedopustivo mešanje države u najintimnije polje egzistencije žena.


Srbija razbila Gruziju - Soskanal\n» Srbija razbila Gruziju\nObjavio Jovica Nikić 29/06/2018 - 18:46\nKošarkaška reprezentacija Srbije pobedila je u Tbilisiju Gruziju sa 87:50 (18:11, 19:7, 23:18, 27:14), u petom kolu Grupe G, u prvom krugu evropskih kvalifikacija za Svetsko prvenstvo 2019. godine u Kini.\nSrbiju su predvodili Dejan Todorović sa 24 poena, šest asistencija i pet skokova i Dragan Milosavljević sa 15 poena, šest skokova i četiri asistencije. Dobru partiju prikazali su i Boban Marjanović sa 13 poena i šest asistencija i Vasilije Micić sa 11 poena, sedam skokova i pet asistencija.\nU ekipi Gruzije najefikasniji je bio Tadeus Mekfaden sa 18 poena, dok je Tornike Šengelija postigao 13 poena uz osam skokova, i to su jedina dva igrača u domaćem timu sa dvocifrenim brojem poena.\nKošarkaši Srbije su igrali dobro u napadu, ali i u odbrani, pre svega u prvom poluvremenu, nakon što su u drugoj četvrtini primili samo sedam poena.\nKako je utakmica odmicala ekipa Aleksandra Djordjevića je uvećavala prednost, a najveća prednost srpskih košarkaša iznosila je 39 poena razlike, posle "trojke" Bobana Marjanovića za 87:48 u samoj završnici.\nSrbija ima četiri pobede i poraz, a Gruzija pobedu i četiri poraza.\nKošarkaši Srbije će u ponedeljak od 20 časova u Novom Sadu igrati protiv Nemačke, koja u prva četiri kola ima sve četiri pobede.


Prijavite se za 12 besplatnih kurseva u oblasti IT-a! – Tračara\nPrijavite se za 12 besplatnih kurseva u oblasti IT-a!\nAko želite da zakoračite u svet informacionih tehnologija, upoznate se sa najnovijim trendovima u ovoj industriji, steknete nova znanja ili proširite postojeća, Udruženje studenata informatike FONIS vam pozivom na učešće u projektu Studenti studentima pruža ovu jedinstvenu priliku.\nDvanaest besplatnih, edukativnih kurseva koje ovaj projekat obuhvata, održaće se na Fakultetu organizacionih nauka u periodu od 12. do 16. decembra. Prijave su otvorene za sve studente iz Beograda i trajaće do 6.decembra.\nStudenti studentima predstavlja odličnu priliku mladim programerima i onima koji to žele da budu, da steknu nova znanja i prošire postojeća u raznim oblastima IT-a. U okviru ovog projekta, studenti sa većim iskustvom tokom interaktivnih radionica prenose svoja znanja iz različitih oblasti informacionih tehnologija mlađim kolegama.\nProjekat Studenti studentima je čuven po svojoj jedinstvenoj strukturi i neposrednoj atmosferi u kojoj se studenti “učenici” podstiču da bez ustručavanja komuniciraju sa svojim predavačima što ubrzava proces usvajanja gradiva iz željenih oblasti.\nStudenti stidentima inspiriše mnoge studente da rade na ličnom napretku, prošire spektar znanja i pronađu polje svog interesovanja. Iskoristite priliku i prijavite se na vreme jer je broj mesta ograničen.\nPrevPrethodna vestSledeći Justin Bieber: Preslušajte prvi singl Cruza Beckhama\nNaredna vestNikada nemojte da radite ovo u kolima, osim ako niste Madonna (VIDEO)Next


Udruženje za bezbednost i zdravlje na radu Srbije » Funkcija i profil menadžera za bznr\n/ PUBLIKACIJE / Funkcija i profil menadžera za bznr\nubzrs on 23/01/2013 - 9:45 am in PUBLIKACIJE\nEfikasnost bezbednosti i zdravlja na radu u jednom privrednom društvu zavisi od stepena angažovanosti svih zaposlenih kod poslodavca. Ne može se očekivati da će jedna osoba ili stručni tim, bez obzira na sposobnost, entuzijazam i profesionalizam, moći da ostvari postavljene zadatke na ovom području, ukoliko svi zaposleni nisu uključeni u sistem bezbednosti i zdravlja na radu, u kojem je lice za bezbednost i zdravlje na radu osnovni nosilac – menadžer stručnih, organizacionih i operativnih poslova. Od sposobnosti i profesinalnog odnosa ove osobe, ili osoba, zavisi da li će i kako funkcionisati sistem bezbednosti i zdravlja na radu, uz osnovni preduslov – da je kod poslodavca proklamovana politika i angažovanje svih zaposlenih u funkciji stalnog poboljšavanja bezbednosti i zdravlja na radu.\nNažalost, u velikom broju privrednih društava oni koji odlučuju o politici bezbednosti i zdravlja na radu nisu svesni njenog značaja. Zato se često cela oblast zanemaruje, poslovi bezbednosti i zdravlja na radu se marginalizuju, ne daje im se važnost koja im po prirodi posla pripada. Otud činjenica da se inženjeri zaštite na radu i druga lica koja se bave ovom oblašću nisu izborili za status koji odgovara visoko stručnom kadru.\nDeo krivice zbog ovakvog stanja može se pripisati kadrovima zaštite na radu, jer je nedovoljan broj onih koji su uticali na promenu svesti i proširenje vidika najodgovornijih. Nezainteresovanost, neaktivnost, nezadovoljstvo i nepreduzimljivost odlike su dosta velikog broja onih od kojih se očekuje promena stanja i inplementacija novog sistema bezbednosti i z dravlja na radu.\nPolitiku bezbednosti i zdravlja na radu kod poslodavca kreira poslodavac, a od čelne osobe i njegovih najbližih saradnika zavisi nivo bezbednosti i zdravlja na radu. Ako je do njih doprlo saznanje i sazrela svest da bezbednostr i zdravlje na radu zaposlenih nešto bez čega se ne može, da je to nedeljivi deo procesa rada i osnovni preduslov za proizvodne uspehe onda su stvoreni preduslovi da stručnjaci za bezbednost i zdravlje na radu započne svoju misiju u obezbeđivanju takvih uslova rada u kojima se povrede na radu i profesionalne bolesti predviđaju da bi se izbegle.\nNajbliži saradnik najodgovornijeg u privrednom društvu za poslove bezbednosti i zdravlja na radu je lice za bezbednost i zdravlje na radu (menadžer), jer je neposredno odgovo rno poslodavcu kod koga obavlja te poslove. Konačno je Zakon o bezbednosti i zdravlju na radu stvorio uslove za afirmaciju profesionalaca koji se bave bezbednoću i zdravljem na radu.\nIzlišno je na globalnom planu razmatrati problem proklamovanih politika bezbednosti i zdravlja na radu u privrednim društvima u Srbiji. U jednim, sa većinskim stranim kapitalom i poznatom reputacijom Health and safety at work stoji uz bok proizvodnji, kvalitetu proizvoda i troškovima, dok je u mnogim drugim jerest pomenuti bezbednost i zdravlje na radu jer je to još uvek HTZ, samo trošak i nužno zlo koje mora postojati zbog sve angažovanije inspekcije rada i visokih kazni zakonske. U prvima, operativni menadžeri za bezbednost i zdravlje na radu imaju široka ovlašćenja i visok ugled jer je njihov posao da stvaraju radnu okolinu gde se povrede na radu i profesionalna oboljenja mogu predvideti i izbeći. U drugima referenti za zaštitu na radu često su prilagođeni postojećem stanju, popunjavaju povredne liste, jer im je to najstručniji i najkreativniji posao.\nPOSLOVI MENADŽERA ZA BEZBEDNOST I ZDRAVLJE NA RADU\nPoslove koje obavlja menadžeri za bezbednost i zdravlje na radu veoma su složeni i značajni. Veliki deo ovih poslova mogu se svrstati i kadrovska zanimanja VII grupe složeno sti, odnosno za uspešno obavljamje ovih poslova potrebna su univerzitetska znanja. Poslovi stručnjaka koji je najodgovorniji za identifikaciju, procenu i upravljanje rizikom u jednom privrednom društvu,znatno su složeniji i odgovorniji od mnogih poslova naprimer rukovodioca pravne, kadrovske ili finansijske službe.\nMeđutim, još uvek mnogi referenti zaštite na radu, bez obzira na novi Zakon o bezbednosti i zdravlju na radu organizacijski se nalaze u tim ili sličnim službama kojim rukovode pravnici, ekonomisti, politikolozi, profesori narodne odbrane i sl., dakle lica kojima je bezbednost i zdravlje na radu nepoznata i izvan sfere njihovog interesovanja, U takvoj organizacionoj strukturi u prošlosti mnogi inženjeri zaštite na radu i inženjeri drugih struka koji su se bavili ovim poslom, nisu imali priliku da se izbore za status koji im po prirodi poslova koje obavljaju pripada. Taj status u struci bilo je teško steći i isključivo je zavisio od lične umešnosti, upornosti i sposobnosti pojedinca.\nZakon o bezbednosti i zdravlju na radu odškrinuo je vrata nezavisnosti i samostalnosti stručnjaka za bezbednost i zdravlje na radu u organizacijskom smislu i izričito zahteva od poslodavaca da organizacijom poslova bezbednosti i zdravlja na radu omogući da lice za bezbednost i zdravlje na radu neposredno odgovara za svoj rad, ali i za stanje u oblasti, poslodavcu kod koga obavlja te poslove. Ovaj kvalitativan napredak obećava da će se bezbednost i zdravlje sa margina zbivanja u privrednom društvu naći na pravom mestu i omogućiti stručnjaku za bezbednost i zdravlje na radu da obavlja sledeće poslove:\nDirektno učestvuje u izradi planova razvoja privrednog društva, odnosno koordinira, planira i sprovodi planirane aktivnosti usmere na bezbednost i zdravlje svih zaposlenih;\nUčestvuje u izradi projektnih zadataka pri planiranju izgradnje novih i rekonstrukcije starih sredstava za rad u cilju primene standarda i tehničkih propisa;\nPrimarna uloga u izradi akta o proceni rizika, odnosno sastavlja plan za procenu rizika, organizuje, koordinira i sprovodi postupak za procenu rizika;\nKontroliše i savetuje poslodavca u planiranju, izboru, korišćenju i održavanju sredstava za rad, opasnih materija i sredstava i opreme za ličnu zaštitu na radu;\nPriprema nacrt opšteg akata (ili kolektivnog ugovora) o pravima, obavezama i odgovornostima u oblasti bezbednosti i zdravlja na radu, uputstava za bezbedan rad i kontroliše primenu svih akata u ovoj oblasti;\nPrati stanja bezbednosti i zdravlja na radu u privrednom društvu na osnovu relevantnih pokazatelja o broju povreda na radu, broju invalida rada, broju izgubljenih radnih dana zbog povreda na radu, indeksu težine i frekfencije povređivanja, broju dana bez povrede na radu i dr., analizira i utvđuje uzroka postojećeg stanja i izveštava poslodavca o stanju u oblasti sa predlozima neophodnih mera;\nPlanira i organizuje periodične lekarske preglede zaposlenih koji rade na radnim mestima sa povećanim rizikom, rukuju ili upotrebljavaju određenu opremu za rad;\nPlanira i organizuje preglede i ispitivanja sredstava za rad i ispitivanja uslova radne okoline;\nNeposredno učestvuje u radu tima na uvođenju standarda kvaliteta, posebno standarda za bezbednost i zdravlje na radu u upravljanju rizikom;\nUčestvuje u opremanju i uređenju radnog mesta u obezbeđivanju zdravih bezbednih i uslova rada;\nPriprema i sprovodi osposobljavanja zaposlenih za bezbedan i zdrav rad i proverava osposobljenost zaposlenih;\nPriprema i predlaže izmene akta o proceni rizika u slučaju pojave nove opasnosti ili promene nivoa rizika i savetuje poslodavca o neophodnim merama za poboljšanje uslova rada i otklanjanje opasnosti koje mogu izazvati povredu na radu i oštećenje zdravlja zaposlenih;\nUčestvuje u nabavci sredstava za rad, sredstava i opreme za ličnu zaštitu i opasnih materija u delu opredeljivanja za standarde, kvalitet, obeležavanje i validnost dokumentacije;\nSvakodnevno kontroliše primenu utvrđenih procedura i preventivnih mera za bezbednost i zdravlje na radu;\nZabranjuje rada na radnom mestu ili upotrebu sredstava za rad u slučaju da postoji neposredna opasnost po život ili zdravlje zaposlenih;\nSarađuje sa inspekcijom rada i učestvuje u postupku nadzora i kontrole sprovođenja mera bezbednosti i zdravlja na radu;\nSarađuje i koordinira rada sa spoljnjim saradnicima za poslove bezbednosti i zdravlja na radu sa licencom i službom za medicinu rada;\nRedovno prati sve rokove u oblasti bezbednosti i zdravlja na radu, priprema izveštaje za inspekciju rada o otklanjanju nedostataka i nepravilnosti i drugim naloženim obavezama;\nPrati i proučava najnovija dostignuća i iskustva iz oblasti bezbednosti i zdravlja na radu;\nVodi i čuva svu evidencija o bezbednosti i zdravlju na radu saglasno sa zakonom;\nSprovodi i obavlja druge stručne poslove za bezbednost i zdravlje zaposlenih u skladu sa zakonom, standardima, tehničkim propisima i kolektivnim ugovorom, odnosno opštim aktom o pravima, obavezama i odgovornostima u oblasti bezbednosti i zdravlj na radu.\nNabrojanim poslovima mogu se pridružiti niz drugih poslova koji imaju, a u praksi često nemaju, dodirne tačke sa bezbednošću i zdravljem na radu.\nProfil izvršioca stručnih poslova bezbednosti i zdravlja na radu, odnosno inženjera zaštite na radu, proističe iz već nabrojanih poslova, ali i delatnosti u privrednom društvu. Poistovećivanje lica za bezbednost i zdravlje na radu sa inženjerom zaštite na radu, po jednima je jako pogrešno, a po drugima je, posle proklamovane politike, najvažniji preduslov za uspešno obavljanje poslova. Prvi navode evropsku argumentaciju da je bezbednost i zdravlje na radu multidisciplinarna oblast, da pripada svim tehničkim, pa i drugim strukama, da bezbednost i zdravlje na radu podrazumeva ne samo klasičnu zaštitu na radu, već obrazovanje, medicinu rada, ergonomiju, organizaciju rada, i dr. Drugi, zagovornici koncepta “nema dobre zaštite na radu ako se njome bave drugi profili zanimanja” pitaju: da li ćete, ako ste bolesni otići kod inženjera ili lekara ?, da li se od pravne službe u jednom privrednom društvu mogu očekivati dobri poslovni rezultati ako te poslove ne obavljaju pravnici, da li je za bezbednost i zdravlje zaposlenih u jednom privrednom društvu dobro da se ovim poslom bave oni koji su se profesionalnom orjentacijom opredelili za drugo zanimanje. I jedni i drugi mogu biti u pravu, u zavisnosti od ugla iz kojeg se problem posmatra. Svakako, multidisciplinarnost ove oblasti zahteva saradnju sa drugim profilima zanimanja, ali planiranje, organizovanje i sprovođenje stručnih poslova bezbednosti i zdravlja na radu, praksa je pokazala, najbliži je profilu inženjera zaštite na radu. To se, pre svega, odnosi na organizatora ovih poslova, menadžera, odnosna rukovodioca sektora, ili službe za bezbednost i zdravlje na radu u jednom većem privrednom društvu. Poželjno je da u sastavu ovog sektora ili službe budu stručnjaci drugih profila, naprimer u hemijskoj industriji inženjeri tehnologije, u građevinarstvu građevinski inženjeri, u mašinskoj grani inženjeri mašinstva itd. Ipak, uspešnost u ovom poslu u prvom redu zavisi od same ličnosti stručnog lica i stvarne želje da se bavi ovim poslom, bez obzira na profil visokostručnog zanimanja.\nČinjenica da poslodavac odlučuje, odnosno određuje lice za bezbednost i zdravlje na radu, ovu raspravu čini bespremetnom. Ako je poslodavac odgovoran za celokupno stanje bezbednosti i zdravle na radu zaposlenih sa kojima je zaključio ugovor o radu, onda mu se ne može oduzeti pravo na izbor stručnog lica za bezbednost i zdravlje na radu kome će poveriti ove veoma odgovorne poslove. Njegov interes je da poslove bezbednosti poveri zaista stručnom licu, jer poslodavac je odgovoran i za loš izbor pri određivanju lica za bezbednost i zdravlje na radu.\nZato bi poslodavac pri odlučivanju trebao da zna profil lica koje mu je potrebno za obavljanje ovih stručnih poslova.\nMenadžer za bezbednost i zdravlje na radu mora da ima visoki stepen razumevanja za svakodnevne aktivnosti drugih lica i ispravan odnos prema njima kao pojedincima, članovima grupe, tima ili čitavog privrednog društva. Mora da bude samostalna ličnost jer se od zavisnih ljudi ne može očekivati nezavisno mišljenje. Humanost lica koje obavlja ove poslove je nužna predpostavka za uspešnost u ovom poslu. Organizator poslova bezbednosti i zdravlja mora da bude privržen radniku, da poštuje njegovu ličnost, oseti problem i nađe način da pomogne, ali i da ukaže na nepravilno razmišljanje i postupak u radu.\nEntuzijazam u poslu i sposobnost da ga prenese na svoje saradnike važni elementi za visoke domete u sektoru bezbednosti i zdravlja na radu. Naravno taj entuzijazam mora da bude praćen visokom profesionalnošću i visokim stepenom poznavanja struke. Sposobnost prilagođavanja, retorike, inicijative, vizionarstva, selekcije i prioriteta važne su osobine za uspešno obavljanje svih kreativnih i složenih poslova pa i poslova stručnjaka za bezbednost i zdravlje na radu. Priroda posla zahteva autoritativnu, ambicioznu i energičnu ličnost, koja zna da sluša i komunicira sa drugim ljudima na svim nivoima u cilju usavršavenje tuđih i svojih ideja i stvaranja bezbedonosne kulture.Bezbednost i zdravlje na radu zahteva stalno usavršavanje i inoviranje znanja jer više znanja proširuje vidike u preduzimanju novih mera. Ključna dimenzija bezbednosti i zdravlja na radu je znanje. Nije dovoljno posedovati samo opšte znanje u više oblasti ili samo ono u struci. Za visoke domete u oblasti bezbednosti i zdravlja na radu potrebno je posedovati zbir ovih znanja koja se pospešuju iskustvom, a krajnji cilj im je predviđanje budućih događaja na radnom mestu i u radnoj okolini. Budući događaj, koji treba sprečiti, za menadžera za bezbednost i zdravlje na radu je povreda na radu, oboljenje ili oštećenje zdravlja zaposlenih. Tako predviđanje budućnosti postaje prirodno, oduzeto od mističnog i nadprirodnog. Niko nikada neće saznati koliko su takva predviđanja i preduzete preventivne mere sprečile tuge i patnje i ta enigma bezbednost i zdravlje ometa u daljem progresu. “Ništa se ne dešava” – niko dugo nije povređen, zašto ulagati u bezbednost i zdravlje na radu – reći će mnogi needukovani poslodavci, nesvesni da se povrede i oboljenja nisu događala baš zbog visoko dostignutih standarda i uspešnog timskog rada.\nOsoba koja se posvetila ovom poslu mora da bude odlučna u predlaganju novih mera i veoma uporna u ostvarivanju postavljenih zadataka. Inicijativa i upornost važne su odlike organizatora poslova bezbednosti i zdravlja na radu, kao i razvijene organizacijske sposobnosti da bi usmerio napore pojedinca u ostvarivanju postavljenih ciljeva, odnosno da bi uveo sistematičnost u svoj rad.\nLice koje želi da uspešno obavlja poslove bezbednosti i zdravlja na radu treba da poseduje smisao za uspostavljanje kontakta sa ljudima različitog obrazovanja, različitih godina starosti, pola i temperamenta. Činjenica da lice za bezbednost i zdravlje na radu, po prirodi posla, veliki deo svojih aktivnosti usmerava na sprovođenju mera koje u mnogim sredinama nisu ni malo popularne, zahteva visok stepen komunikativnosti i sposobnosti da se ostvari cilj, a da se pri tome ne poremete dobri ljudski i poslovni odnosi. U prošlim vremenima u praksi je to bilo teško ostvarljivo, kao i u sadašnjem stanju svesti poslodavaca, zaposlenih, predstavnika zaposlenih i svih drugih koji su uključeni, u sistem bezbednosti i zdravlja na radu. Bolje reći, u velikom broju slučajeva primedbe na loše stanje vode u konflikte i kada osoba koja se bavi poslovima bezbednosti i zdravlja na radu iskaže visok stepen komunikativnosti i tolerancije.\nObaveza menadžera za bezbednost i zdravlje na radu, koja proističe iz Zakona o bezbednosti i zdravlja na radu, da izvesti inspekciju rada, ako poslodavac naloži zaposlenom da nastavi rad i pored izrečene zabrane rada u budućnosti će dovoditi do novih konflikata i nepoštovanja odredbe zakona: “Lice za bezbednost i zdravlje na radu ne može da trpi štetne posledice ako svoj posao obavlja u skladu sa zakonom”.\nLice za bezbednost i zdravlje na radu često zahteva od drugih lica u privrednom društvu, posebno rukovodioca, da preduzmu određene obaveze i da ih u planiranom roku ostvare. Insistiranje na rokovima sa stanovišta bezbednosti i zdravlja na radu je pitanje principa jer je ova oblast, pre svega, pitanje reda, ali je još važnije da menadžer za bezbednost i zdravlje na radu izvršava preuzete obaveze i u praksi dokaže doslednost i sistematičnost.\nUloga savremenog menadžera za bezbednost i zdravlje na radu u novom sistemu mora radikalno da se menja. Od njega sistem bezbednosti i zdravlja ne očekuje ul ogu policajca, već savetnika i operativnog menadžera. I ako se dobro podrazumeva a na loše ukazuje, stučno lice za bezbednost i zdravlje na radu mora da uoči šta je dobro i to istakne, ali i da ukaže na propuste koje treba otkloniti. Ovim ukazivanjem na opasnost ili štetnost problem se neće otkloniti, ako se u potpunosti ne nađe rešenje problema. Zato lice za bezbednost mora da usmeri svoj rad na rešavanje mogućih problema, tako što će precizno definisati ispravan način otklanjanja opasnosti i štetnosti.\nNeophodno je da menadžer za bezbednost i zdravlje na radu bude istovremeno kompletan tehnički stručnjak u svom preduzeću. Zato tehničko obrazovanje lica za bezbednost i zdravlje na radu mora da bude tako da se može konsultovati sa drugim inženjerima tehničk e struke. On mora da poznaje karakteristike rada i tehnološkog procesa, principe rada opreme za rad, odgovarajuće tehničke propise i standarde da bi mogao da uoči sve opasnosti koje mogu da ugroze zdravlje i izazovu povredu na radu. Poznavanje opasnosti od sirovina, poluproizvoda i gotovih proizvoda, kao i opasnosti od energenata se podrazumeva jer je bezbednost i zdravlje jako široka i složena oblast koja i zadire u sva područja delatnosti. Zato je vrlo teško postati specijalista za sve vrste poslova koje se obavljaju u jednom privrednom društvu, pa je pitanje prioriteta u usavršavanju znanja i sposobnosti veoma značajno, kao i dobra saradnja i komunikaca lica za bezbednost i zdravlje na radu sa stručnim licima drugih profila zanimanja.\nPoznavanje psihofiziologije rada i medicine rada, i to ne samo u najuopštenijem smislu je neophodno kod procene rizika, odnosno analiziranja verovatnoće nastanka oboljenja ili oštećenja zdravlja u odnosu na određenu štetnost u radnoj okolini. Posebno je značajna upućenos t lica za bezbednost i zdravlje na radu u medicinsko područje radi svakodnevne saradnje sa specijalistom za medicinu rada.\nNavedena znanja i sposobnosti lica za bezbednost izdravlje na radu u ulozi operativnog menadžera mogu se stvoriti pažljivom orjentacijom, selekcijom i kvalitetom sistema obrazovanja. Obavezom da poslove bezbednosti i zdravlja na radu može da obavlja lice za sa položenim stručnim ispitom zakonodavac jasno stavlja do znanja poslodavcima da ove poslove ne može da obavlja bilo ko, neko za koga kod poslodavca nema drugih poslove.\nČinjenica je da visoko školstvo u oblasti zaštite na radu postoji više od tri decenije. Tako kratak perod nije bio dovoljan da visoko stručni kadar ovu oblast u potpunosti afirmiše. Zakon o bezbednosti i zdravlju na radu stvorio je osnovne preduslove za afirmaciju ove veoma važne delatnosti koja sve više zahteva specifična znanja u više oblasti, pre svega znanja u oblasti preventivnog inženjerstva.\nPROBLEMATIKA ORGANIZOVANJA POSLOVA BEZBEDNOSTI I ZDRAVLJA NA RADU\nPoslodavci koji obavljaju proizvodnu delatnost, odnosno oni poslodavci koji u određenim delatnostima zapošljavaju više od 10 radnika imaju zakonom utvrđenu obavezu da organizuju obavljanje poslova bezbednosti i zdravlje na radu. U takvim privrednim društvima poslove bezbednosti i zdravlja na radu mogu da obavljaju lica sa položenim stručnim ispitom o praktičnoj osposobljenosti ili pravna lice/ preduzetnika sa licencom.\nVeći broj poslodavca u malim i srednjim preduzećima ovu obavezu izbegava i sistemska rešenja donekle se sprovode u praksi sve angažovanijem radom inspekcije rada.\nVećina poslodavaca pokušava da uštedeti na zapošljavanju/angažovanju stručnjaka za bezbednost i zdravlje na radu pa se odlučuje na jednostavniju varijantu – određuju jednog od svojih zaposlenih da obavlja poslove bezbednosti i zdravlja na radu. Praktično osposobljavanje ovih lica obično traje nekoliko meseci, a oni koji polože ispit o praktičnoj osposobljenosti vrlo često ne mogu da odgovore postavljenim obavezama. Novi “stručnjaci” poslove obavljaju površno, ne ukazuju poslodavcu na suštinske probleme, niti poslodavci od njih to zahtevaju. Ne poznaju principe izgradnje pravilnog odnosa zaposleni prema sopstvenoj bezbednosti, odnosno ne poznaju suštinu bezbednosti i zdravlja na radu. Do takvih saznanja poslodavci često dolaze tokom inspekcijskog nadzora i/ili kada se dogodi povreda na radu. Jedan broj poslodavaca tek tada shvati ozbiljnost i značaj bezbednosti i zdravlja na radu, a drugi kritikuje sistem, angažovanje inspekcije, odnos zaposlenih prema radu i nesvestan je sopstvene odgovornosti.\nPrema zvaničnom izveštaju inspekcije rada za 2007. godinu broj zaposlenih na poslovima bezbednosti i zdravlja na radu je i dalje mali.\nBranko Radonjić, dipl.ing. znr\nDragoslav Tomović, dipl.ing. znr\nDavid Tomović, dipl.ing. znr\n23/01/2013 - 4:51 pm\n22/01/2013 - 4:36 pm


Đurić sa Mondolonijem o problemima srpskog naroda na KiM - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Đurić sa Mondolonijem o problemima srpskog naroda na KiM\nĐurić sa Mondolonijem o problemima srpskog naroda na KiM\nDirektor Kancelarije za Kosovo i Metohiju Marko Đurić sastao se danas sa ambasadorom Francuske u Srbiji Nј.E. Frederikom Mondolonijem, kojeg je informisao o svakodnevnim problemima sa kojima se susreće srpski narod na Kosovu i Metohiji, posebno nakon uvođenja trgovinske blokade za robu iz ostatka Srbije.\nĐurić je istakao da je uvođenjem nerazumnih taksi na srpske proizvode i nizom drugih necivilizacijskih mera Priština praktično zatvorila vrata dijalogu i pokazala da se i u budućnosti ne može računati na njihove razumne i odgovorne poteze.\nSa druge strane, prema Đurićevim rečima, Beograd ostaje opredelјen za dijalog i mirno rešavanje problema, dosledno se zalažući za izgradnju bolјih odnosa i za slobodan protok roba, lјudi, kapitala i usluga.\n„Ukidanje taksi i vraćanje za pregovarački sto u interesu je i Srba i Albanaca“, naglasio je Đurić.\nDirektor Kancelarije za Kosovo i Metohiju je ambasadora Mondolonija informisao i o bezbednosnoj situaciji u našoj južnoj pokrajini, nagasivši da su napadi na Srbe i njihovu imovinu gotovo svakodnevna pojava, na koju, već uobičajeno izostaju osude i reakcije privremenih institucija u Prištini.


Bler: Generacije će žaliti zbog Bregzita\nNekadašnji premijer Ujedinjenog Kraljevstva Toni Bler rekao je da vreme curi za zaustavljanje Bregzita koji će "torpedovati Britaniju i zbog čega će žaliti generacije koje dolaze" i pozvao je laburiste da se usprotive tom procesu.\nBler, laburistički premijer od 1997. do 2007. godine, rekao je da će Britanija postati siromašnija i slabija i upozorio da premijerka Tereza Mej nije rešila nijedan problem u vezi statusa Severne Irske posle Bregzita, prenela je agencija Rojters.\n"Pravimo grešku koju savremeni svet ne može da shvati i generacije u budućnosti nam neće oprostiti", naglasio je Bler u tekstu objavljenom na njegovoj veb stranici. "2018. godina biće poslednja šansa da se osigura da li su predloženi novi odnosi sa Evropom bolji od postojećih", istakao je Bler. Bler traži od njegove Laburističke partije da se priključi borbi za zaustavljanje Bregzita. Više od godinu i po nakon što je na referendumu odlučeno da Velika Britanija napusti EU, Britanci su i dalje duboko podeljeni u pogledu odnosa prema Bregzitu. Oni koji podržavaju Bregzit smatraju da Bler takvim stavom nanosi štetu i britanskim pregovorima sa EU i volji ljudi, navela je britanska agencija.\n« PDV prvi put uveden u Saudijskoj Arabiji i UAE Dojče vele: Angela Merkel - kancelarka koja je ostala bez velike priče »


PERIODIČNA OBUKA VOZAČA ZA CPC – LIMO SERVICE EAGLE\nNa osnovu člana 203. Zakona o bezbednosti saobraćaja na putevima, Sertifikat o stručnoj kompetentnosti i kvalifikacionu karticu mora da ima svaki vozač kome je upravljanje vozilom osnovno zanimanje, kada upravlja vozilom, odnosno skupom vozila kategorija C, C1, D, D1, CE, C1E, DE ili D1E.\nSertifikat o stručnoj kompetentnosti (CPC) se stiče se na osnovu priznate kvalifikacije ili pohađanjem obavezne početne obuke (osnovne obuke ili dodatne obuke).\nKvalifikaciona kartica vozača je međunarodni dokument koji glasi na ime vozača. Izdaje se na osnovu sertifikata o stručnoj kompetentnosti. Rok važenja kartice je 5 godina i obnavlja se na osnovu stečenog periodičnog CPC-a, odnosno pohađanjem 5 obaveznih periodičnih obuka u periodu od 5 godina od dana izdavanja Kvalifikacione kartice. U toku jedne kalendarske godine vozaču se priznaje jedan, a najviše dva seminara, koji imaju različite planove i programe rada.\nPeriodična obuka – seminar unapređenja znanja\nSvim profesionalnim vozačima koji poseduju Kvalifikacionu karticu vozača\nTrajanje obuke: 1 dan, 7 časova\nPeriodični CPC za prevoz tereta stiče se pohađanjem periodične obuke u trajanju od najmanje 35 nastavnih časova u periodu od pet godina od dana izdavanja početnog ili prethodnog periodičnog CPC-a.\nSeminari sadrže ulazne i izlazne testove u trajanju od po 30 minuta, koji se rade na početku i na kraju seminara, a koje organizuje Centar.\nProfesionalni vozači su prema Zakonu o bezbednosti saobraćaja na putevima u obavezi da pohađaju 5 periodičnih obuka, tj seminara unapređenja znanja, po jedan godišnje. Ukoliko ne ispune obavezu pohađanja 5 obuka neće moći da obnove kvalifikacionu karticu vozača!\nNaše udruženje organizuje prikupljanje i prijavu kandidata i odvozi u centar na obuku.\nCena obuke 7.500 dinara + pdv 20% to je ukupno 9.000 dinara /plaća se centru za obuku/ + 5.000 dinara /plaća se Agenciji za bezbednost saobraćaja/.\nPrijave preko maila: limoserviceeagle@gmail.com i na mob 064/409-9-409


KURŠUMLIJA: U KANALIZACIJU BACAJU JORGANE I PLASTIKU - JUGPRESS\nKURŠUMLIJA: U KANALIZACIJU BACAJU JORGANE I PLASTIKU\nPostavio: Jugpress 27 Avgusta, 2015\nCentar Kuršumlije danas će biti bez vode zbog kvala na kanalizacionoj mreži.\nJavno komunlno preduzeće “Toplica” obaveštava gradjane da će u periodu od 07:00h-15:00h, a “ u slučaju potrebe i do kasnih popodnevnih sati “ biti isključena voda u centru grada, deo naselje Pantiće, naselje Veljkoviće i naselje Kastrat.\nU saopštenju se kao razlog navodi “ sanacija kvara na kanalizacionoj mreži u centru grada”.\n“ Problem koji se javlja vezan za pomenuti deo kanalizacione mreže je dosta čest, ali ne našom krivicom, već krivicom nesavesnih sugrađana koji svoj otpad odlažu na mesta koja nisu za to predviđena. Napominjemo da su prilikom čišćenja kanalizacionih cevi u kojima često dolazi do zagušenja, nađene stvari kao što su iznutrice životinja, komadi tvrde plastike pa i stari jorgani i ćebad”, saopštilo je to preduzeće.\nIz JKPD “Toplica” se apeluje na građane, kao i na nadležne službe da “povedu malo više računa o otpadu i načinu na koji se otpad odlaže, kako do pomenutih problema ne bi dolazilo u budućnosti”.


Vesti online / Vesti / Srbija / Brnabić i Pacoli "u prolazu": "Od koga ste dobili dozvolu?"\nBrnabić i Pacoli "u prolazu": "Od koga ste dobili dozvolu?"\nPredsednica Vlade Srbije Ana Brnabić i ministar u vladi privremenih institucija Prištine Bedžet Pacoli nakratko su se susreli u zgradi UN u Njujorku.\nDo kratkog susreta došlo je u hodnicima zgrade na Ist riveru, gde se održava zasedanje Generalne skupštine UN, kada je Pacoli prišao premijerki Srbije dok je davala izjave medijima i pozdravio se s njom.\nSRBIJA Brnabić na svečanoj večeri u Berlinu, u prisustvu Merkel


Istraživači | Etnografski Institut\nNaslovna / O nama / Radne grupe\nPlaniranje naučne politike Instituta i kreiranja Strategije EI SANU\nRadna grupa za razradu okvira Strategije Etnografskog instituta SANU za cilj ima izradu strateškog dokumenta koji će biti usaglašen sa zakonskim okvirima, kao i strateškim opredeljenjem nauke u Srbiji u narednom periodu (Strategija naučnog i tehnološkog razvoja Republike Srbije).\nRadna grupa za Otvorena vrata EI SANU bavi se popularizacijom i predstavljanjem rada Etnografskog instituta SANU različitim publikama. U prostorijama Instituta do sada smo organizovali niz predavanja i radionica za učenike osnovnih i srednjih škola i studente, dok smo izvan Instituta bili uključeni u manifestaciju „Noć istraživača“. Ukoliko je Vaša institucija zainteresovana za saradnju sa Etnografskim institutom SANU i upoznavanje sa našim istraživačkim radom, pozivamo Vas da nam se javite na e-mail adresu: eisanu@ei.sanu.ac.rs, sa naslovom „Otvorena vrata EI SANU“ kako bismo (ukoliko epidemiološka situacija u zemlji dozvoljava) organizovali posetu. Dobro došli!\nMilesа Stefаnović - Bаnović\nOrganizuje darovanje izdanja Etnografskog istituta SANU zainteresovanim institucijama i pojedincima u zemlji i inostranstvu. U neposrednoj je vezi sa Radnim grupama Institut u gostima i Otvorena vrata.\nRadna grupa za odnose sa javnošću\nRadna grupa za odnose sa javnošću redovno obaveštava naučnu i širu javnost o aktivnostima Etnografskog instituta SANU (akutelnim naučnim istraživanjima, organizaciji skupova, konferencija, okruglih stolova, novim izdanjima Instituta i njihovim promocijama), doprinoseći time popularizaciji i promociji nauke.\nInstitut u gostima\nInstitut u gostima uspostavlja veze sa srodnim ustanovama u Srbiji i okruženju i organizuje međusobne posete i prezentaciju rada (predstavljanje publikacija, projekata, održavanje izložbi, predavanja i sl.). Ciljevi ove aktivnosti su širenje informacija o radu EI SANU kao i informisanje o radu drugih, održavanje kolegijalnih odnosa i otvaranje različitih mogućnosti za međuinstitucionalnu saradnju.\nForum Etnografskog instituta SANU\nU okviru Etnografskog instituta SANU održava se FORUM koji obuhvata cikluse predavanja, diskusija, debata, promocija publikacija i istraživačkih prezentacija. Cilj FORUMA je predstavljanje recenetne istraživačke i izdavačke produkcije kako saradnika Instituta tako i eminentnih naučnika iz zemlje i inostranstva. Teme Foruma sadrže aktuelne društvene i kulturne procese i promene u Srbiji, regionu i širom sveta. Posebno se razmatra položaj etnološke i antropološke nauke u društvu kao i interdisciplinarno povezivanje u domenu humanističkih, društvenih nauka i drugih disciplina. Doprinos Foruma je da predstavi, afirmiše i populariše etnologiju/antropologiju, ali takođe i podstakne kritičke poglede iz naučnog ugla.\nPraćenje Etičkog kodeksa Etnografskog instituta SANU\nEtička komisija brine o poštovanju načela Etičkog kodeksa EI SANU. Кomisija ocenjuje i osuđuje svako postupanje koje je u suprotnosti sa načelima ovog dokumenta i pronalazi način za rešavanje eventualnih profesionalnih i međuljudskih konflikata. Кomisija prilikom podnošenja predloga naučnih projekata ocenjuje njihovu usklađenost sa utvrđenim međunarodnim, nacionalnim i institutskim etičkim standardima.\nRadna grupa za medjunarodnu saradnju koordinira naučnu saradnju Etnografskog instituta SANU i partnerskih institucija iz inostranstva, a koja se realizuje putem bilateralnih projekata i sporazuma.\nOrganizacija i praćenje naučnih skupova u zemlji i inostranstvu\nRadna grupa za organizaciju i praćenje naučnih skupova u zemlji i inostranstvu redovno obaveštava kolektiv Etnografskog instituta SANU o relevantnim naučnim skupovima u zemlji i inostranstvu putem mejla. U naučne skupove o kojima radna grupa izveštava spadaju konferencije, kongresi, letnje škole i drugi naučni skupovi. Radna grupa takođe pruža podršku naučnim skupovima koje organizuje Etnografski institut SANU.\nRadna grupa za terenska istraživanja\nRadna grupa za terenska istraživanja prati dinamiku realizacije terenskih istraživanja u okviru planiranih aktivnosti Etnografskog instituta SANU, koordinira rad istraživača na terenu i sistematizuje terensku građu.\nRadna grupa za praćenje projekata Fonda za nauku\nRadna grupa za praćenje projekata Fonda za nauku RS kao osnovni cilj ima prikupljanje informacija i obaveštavanje o tekućim pozivima koje raspisuje Fond za nauku Republike Srbije. U skladu sa angažmanom saradnika instituta tokom izrade projektnih predloga i eventualne realizacije dobijenih projekata, Radna grupa vrši koordinaciju između projektnih timova i tela EI SANU.\nRadna grupa za dokumentaciju (arhivsku i terensku građu) instituta\nRadna grupa za dokumentaciju (arhivsku i terensku građu)formirana je iz potrebe da se ostvare zadaci definisani u tački 2.2 Okvira strategije EI SANU, u kojoj se naglašava neophodnost formiranja internog dokumentacionog centra (arhive), koji bi se bavio sređivanjem postojeće, pribavljanjem i arhiviranjem nove građe, kao i njihovom digitalizacijom.\nRadna grupa za vizuelnu antropologiju bavi se naučnim, umetničkim i tehnološkim procesima vezanim za stvaranje dokumentarnog filma. Cilj rada grupe je obrada društvenih fenomena, koncepata i problema koji pored teorijske i pisane analize zavređuju i vizuelnu, odnosno umetničku obradu.


Naime, početkom drugog poluvremena, jedan naizgled bezazlen duel koštao je Miladina Stevanovića duže pauze. Odmah je bilo uočljivo da se radi o teškoj povredi, a to je dan kasnije potvrdio doktor "brđana" Pavle Maksimović.\n- Urađena je magnetna rezonanca, dijagnostifikovano je oštećenje prednjih ukrštenih ligamenata. To je jedna od težih sportskih povreda, pa Miladina Stevanovića čeka duža pauza. Operacija je neophodna, a potom sledi oporavak koji će nažalost potrajati – kazao je Maksimović.\nMiladin Stevanović je bio jedan od najstandardnijih prvotimaca tima sa Banovog brda ove sezone, u Superligi je odigrao 31 meč (tri propustio zbog suspenzije), postigao je dva gola, uz sedam asistencija i deset žutih kartona. Momak rođen 1996. godine u Bijeljini na Banovo brdo stigao je januara 2018. Prethodno je nastupao za Teleoptik, Partizan i Kajzeri.\nStandardni je član mlade reprezentacije Srbije, sa kojom je izborio plasman na Evropsko prvenstvo, koje će od 16. do 30. juna ove godine biti održano u Italiji i San Marinu. Ipak, Miladin Stevanović na njemu neće učestvovati.


Potpisan protokol o saradnji između Kulturnog centra Vršac i Nacionalnog saveta češke nacionalne manjine - eVršac\nIzložba „Duh Čeha“ otvorena je večeras u galeriji vršačkog Doma vojske, pred velikim brojem posetilaca i medija. Izložba je organizovana u saradnji Kulturnog centra Vršac, KUPU „Češka Beseda“ Vršac i Nacionalnog saveta češke nacionalne manjine.\nOtvaranje ove izložbe, kao jednog u nizu programa saradnje između Kulturnog centra i KUPU „Češka beseda“, poslužilo je i kao povod za potpisivanje protokola o budućoj saradnji između ove institucije kulture i Nacionalnog saveta češke nacionalne manjine.\nPrisutne je na otvaranju izložbe pozdravio direktor Kulturog centra Davor Stojković izrazivši veliko zadovoljstvo što je iz dugogodišnje plodne saradnje proisteklo potpisivanje ovog protokola koji će doprineti još uspešnijoj i bogatijoj saradnji ubuduće.\nDr Trajan Kačina, član Gradskog veća za kulturu, izajvio je da Grad Vršac svesrdno podržava ovakav vid saradnje sa nacionalnim manjinama.\n„Lepo je videti ovako dobro posećen događaj. Vršac je grad u kome živi više od dvadeset nacionalnih manjina i veoma je značajno, kroz ovakve kulturne događaje, pružiti svim našim sugrađanima priliku da upoznaju istoriju i kulturu svojih komšija”, rekao je Kačina.\nIspred KUPU „Češka beseda“ obratila se predsednica udruženja Dragana Radović, zahvalivši se Kulturnom centru što već godinama unazad otvara svoja vrata za programe koje udruženje realizuje.\nLjiljana Stehlik, predsednica Nacionalnog saveta češke nacionalne manjine, izrazila je svoje zadovoljstvo zbog potpisivanja protokola o saradnji zahvalivši se predstavnicima Kulturnog centra Vršac, Grada Vršca i vršačkog ogranka uduženja „Češka beseda“, kao jednog od najuspešnijih na teritoriji južnog Banata, što su imali sluha za negovanje ove saradnje i time doprineli kako prezentaciji, tako i očuvanju češke kulture, jezika i običaja.\nO samoj postavci govorio je njen autor Anton Stehlik, obrazloživši da je izložba nastala je na osnovu istorijske monografije učitelja Karela Schovaneca pod nazivom „Istorija češkog naselja Fabijan u kraljevini Jugoslaviji“.\nCilj izložbene postavke je bio da se otkrije i učiniti dostupnim veći deo zaostavštine jednog od najznačajnijih i najaktivnijih članova belocrkvanske Čehoslovačke besede, učitelja Karela Schovaneca.\nOtvaranje izložbene postavke „Duh Čeha“ bilo je obogaćeno i prezentovanjem segmenata pomenute knjige koje su, na srpskom i češkom jeziku, čitali mladi članovi ogranka udruženja iz Kruščice Barbara i Ivan Irović.


Donji Milanovac smeštaj (2022) 🥇 Donji Milanovac apartmani - TopSmestaj.com\nDonji Milanovac je gradić na desnoj obali Dunava, u srcu Nacionalnog parka Đerdap. Od Beograda je udaljen oko 180 km, a u blizini se nalazi arheološki park Lepenski vir. U centru grada postoji pristanište, pa mnogi turisti upravo sa Dunava dolaze u Donji Milanovac.\nZbog svog položaja, Donji Milanovac je odlična baza za obilazak Đerdapske klisure i ovog dela Istočne Srbije.\nDonji Milanovac – smeštaj\nSmeštaj u Donjem Milanovcu možete naći u hotelu, apartmanima ili u nekoj od kuća za odmor na Dunavu. Apartmani se često mogu pohvaliti pogledom na Dunav, a neki primaju vaučere Republike Srbije. Cene smeštaja zavise od kapaciteta, opremljenosti i dodatnih sadržaja koje smeštaj nudi.


„Korsar“, „Pancir“, „Atlet“ i drugi noviteti „Armije-2019“ (video) - Sputnjik Srbija\n13:33 26.06.2019 (osveženo 13:57 26.06.2019) Preuzmite kraći link\nNajinteresantnije sa foruma „Armija 2019“\nNajnoviji ruski dron „Korsar“ ove godine će proći državna testiranja. On može da leti na visini od 5.000 metara i može da nosi 40 kilograma tereta. Tehničke mogućnosti kompleksa će omogućiti da se vodi vazdušno izviđanje u svim vremenski uslovima i da se obrađuju velike količine informacija.\nPored „Korsara“, na forumu se može videti i novo višenamensko oklopno vozilo pod radnim imenom „Atlet“, koji je u medijima poznat pod imenom „Tigar 2“.\nNaravno, na forumu su predstavljene i sve modifikacije protivavionskog sistema „Pancir“.\nforum "Armija 2019", Rusija


» Kakve su šanse za mlade preduzetnike u Srbiji\nNa javnoj debati koju su organizovali Forum mladih i Ekonomsko-poslovni forum Evropskog pokreta u Srbiji u saradnji sa EU Info Centrom u okviru ciklusa Evropske priče raspravljalo se o tome kako se mladi odlučuju da budu preduzetnici u teškoj ekonomskoj situaciji u zemlji. Na debate pod naslovom “Da li preduzetništvo može biti mlađe” bilo je reči o preprekama na koje mladi nailaze i resursima potrebnim za započinjanje preduzetničkog poduhvata.\n“Moguće je u Srbiji pokrenuti posao i u roku od par meseci zarađivati par hiljada evra, i to ne samo u oblasti tehnologija”, rekla je mlada preduzetnica Jovana Miljanović, , uz ocenu da za kvalitetne mlade ljude i ideje granice ne postoje.\n“Kad se priča o preduzetništvu uglavnom se misli na tehnologije, ali to ne mora da znači. Napisala sam blog “Kako da započneš posao iz Srbije” i dala primere za nekoliko poslova u kojima može da se pravi više od 2.000 evra, što sam testirala na svojim prijateljima”, rekla je Miljanović u debati u EU Info centru.\nKazala je da je njen tekst na blogu za dva dana videlo više od 35.000 ljudi, što znači da postoji velika potreba za tim.\nMiljanović je istakla da kada se skupi deset mladih svako od njih može doprineti da se podigne jedna start up kompanija.\nPrema njenim rečima, za kvalitetne ljude, koji žele da uče, granice ne postoje, a finansija ima mnogo u inostranstvu.\nAli, nema dovoljno dobrih ideja, predočila je, navodeći da svakodnevno dobija poruke od mladih koji pitaju šta da rade.\nRazvijaj ideju dovoljno da možeš da pokažeš da radi i ja ću ti onda pomoći, ali ne mogu da uradim to za tebe. Gomila je ideja, ali niko neće da radi, objasnila je Miljanović.\nDva puta sam ostala na ulici bez posla, nije uvek sve bilo super, ali lekcije koje sam naučila radeći u inostranstvu su nešto od čega danas živim i zarađujem šest puta više nego moja mama, koja je profesor, rekla je mlada preduzetnica.\nOsnivačica firme “Little Blue Pot” (Malo plavo lonče) Jovana Lea Simić ispričala je da je postala preduzetnica iz revolta, pošto je napustila siguran, perspektivan, dobro plaćen posao u stranoj kompaniji u Srbiji, gde se zaposlila kad je završila FON.\nPotom je, kako je rekla, mesecima istraživala koji posao će da pokrene, znajući da će to biti proizvodnja hrane, i počela je preradu voća s novcem “nedovoljnim i za jedan pošten auto”.\nOdlučila sam da angažujem uslužnu proizvodnju. To je model koji sam učila na fakultetu, ne znajući da li to funkcioniše u Srbiji, a ispostavilo se da izvanredno funkcioniše. To znaèi da ja imam svoju recepturu i tehnologiju, da iznajmim firmu koja ima kapacitete da proizvodi za mene, uz moj nadzor i tako dobijem proizvod, predočila je Simić.\nIako nisam imala nikakvu zemlju, ispostavilo se da je taj model razrađen kod nas i postoje proizvođači koji se samo tima bave, otkrila je ona.\nNjena firma, posle mnogih iskušenja, radi dve godine i izvozi u inostranstvo, a kako kaže prvi cilj je bio da pokaže svetu da Srbija može da ima premijum proizvod – 100 odsto srpski.\nKako je rekla, prvo tržište joj je bilo Amerika, jer su trendovi hrane u Bruklinu.\nZnala sam da je to test tržište i da će, ako moj proizvod tamo uspe, uspeti u ostatku zapadnog sveta. Našala sam distributere, što nije bilo teško, i to se desilo šest meseci nakon osnivanja firme, ukazala je ona i dodala da je onda za svoje džemove otvorila i tržište Velike Britanije.\nSavetnica za kompanje u Naučno-tehnološkom parku Zvezdara Jelena Petrović rekla je da od 2015. godine, kada je park osnovan, danas tu posluje 40 kompanija, od kojih su 19 rastuće, a ostale start up.\nOna je navela da Poslovno tehnički inkubator tog parka pruža podršku za 60 start up firmi i mladim preduzetnicima da pokrenu biznis.\nTrenutno postoje programi finansijske podrške, ali oni nisu prilagođeni start up kompanijama i inovacijama koje su rizičan biznis, rekla je Petrović i ukazala da država mora bolje da shvati ulaganja u toj oblasti.\nViša naučna saradnica Ekonomskog instituta Sanja Filipović upozorila je da je Srbija neprevaziđena u svetu po odlivu mozgova, a da je poražavajuć podatak da je u Srbiji 35 odsto mladih nezaposleno.\nDržava mora nešto ozbiljno da preduzme, za početak da se promeni sistem vrednosti i mladima podigne svest o preduzetništvu, za šta ne treba mnogo ulaganja, navela je ona i predočila istraživanje prema kojem 60 odsto mladih u Srbiji želi posao u državnoj službi.


KOPAONIK - Na Kopaoniku će za dva dana početi gradnja hotela šeika Muhameda bin Zajeda al Nahjana, a otvaranje tog luksuznog kompleksa planirano je na jesen 2017. godine. Zahtev za gradnju predat je krajem avgusta, budući da su arhitekte do tada brižljivo osmišljavale svaki detalj ovog kompleksa. S obzirom na to da su dozvole stigle, radovi će početi 15. septembra, rekao je za "Blic" izvor upoznat sa projektom, navodi se na sajtu lista.\nKako se građevinska sezona završava početkom decembra, gradnja će biti pauzirana do proleća, a onda će radovi krenuti punom parom. "U martu se nastavlja ubrzanim tempom pa ćemo na jesen 2017. dobiti jedan od najlepših hotela na ovim prostorima", rekao je izvor "Blica".\nŠek iz Abu Dabija lično je od Vlade Srbije kupio trošni hotel "Jugobanka“, a novi hotel neće biti građen kao rezidencija, već će biti otvoren za goste.\n"Hotel će biti zaista luksuzan, sa pet zvezdica, spa centrom... Svaki detalj enterijera i eksterijera osmislili su najpoznatiji svetski dizajneri", dodao je izvor.


Početna - Page 34 of 67 - Mašina\nPonovno otkrivanje arhitekture socijalističke Jugoslavije\nMeđunaroni forum „Ka konkretnoj utopiji: arhitektura u Jugoslaviji, 1948-1980“ uz prateći program Arhitektonskog fakulteta Univerziteta u Beogradu i Architectuul online platforme iz Berlina biće održan od 12. do 15. novembra u prostorijama Centra za kulturnu dekontaminciju.\nStevan Tatalović |\nSlučaj Fronteks u Srbiji – granice rasta i razdora\nProdubljivanje saradnje Fronteksa i Srbije znači dalju predaju suvereniteta i mogućnosti samostalne kontrole granica. Ipak, ovo nije novina, Srbija i druge zemlje EU periferije su već duže vreme u ulozi podređenog partnera u kontroli migracija ka centru EU.\nSukob meštana i privatnog obezbeđenja investitora u Rakiti\nMeštani sela Rakita, u kojem se gradi vodozahvat derivacione mini hidroelektrane, danas su se sukobili sa privatnim obezbeđenjem investitora Gorana Beljića.\nGrađani Raške pokreću peticiju kako bi zaustavili dalju gradnju mini hidroelektrana\nGrađani opštine Raška su samoinicijativno pokrenuli potpisivanje peticije kojom se zahteva organizovanje vanredne otvorene javne sednice Skupštine opštine Raška, sa jednom tačkom dnevnog reda: donošenje obavezujuće odluke – moratorijuma na dalju izgradnju derivacionih mini hidroelektrana i preispitivanje opstanka postojećih MHE na području te opštine.\nJačanje švedske desnice i budućnost evropske politike\nRast koji ekstremna desnica širom Evropske unije godinama beleži dešava se i u Švedskoj. Hoće li ove promene dovesti do snažne polarizacije na levo i desno, odnosno do ukrupnjavanja opcija na obe strane političkog spektra i oštre političke konfrontacije?\nNa današnji dan otvoren je prvi šoping mol\nNa današnji dan 2007. godine otvoren je prvi šoping mol u Srbiji.\nRijaliti programi, uzrok ili posledica stanja u društvu?\nSa svakom novom sezonom gledanijih rijaliti programa javnost u Srbiji se dodatno uzburka nizom reakcija, kako onih koji kude, tako i onih koji brane ove emisije. Ono što često izostane je šira analiza uzroka i posledica postojanja rijalitija.\nMinimalna i zakasnela kazna za neonacistu Davidovića\nJedanaest godina od napada neonacista na učesnike antifašističke šetnje „Stop fašizmu“, Viši sud u Novom Sadu je osudio vođu zabranjenog Nacionalnog stroja Gorana Davidovića na godinu dana zatvorske kazne.\nŠtrajk glađu sindikalnog poverenika ispred Apelacionog suda\nGlavni poverenik sindikata „Nezavisnost“ u EPS-u, Dragoslav Ljubičić, juče je započeo štrajk glađu ispred Apelacionog suda u Beogradu. Do protesta je došlo usled dugogodišnjeg ne rešavanja tužbi radnika Elektroprivrede Srbije, koji zahtevaju isplatu zarada na osnovu smenskog rada.\nNa današnji dan prvo ubistvo na tribinama\nNa današnji dan 1999. godine prvi put je jedan navijač ubijen na jugoslovenskim tribinama.\nZakonima omogućena pljačka putem privatizacije – „Istina o 24 slučaja“\nOni koji su opljačkali državu učestvovali su u donošenju zakona. A Zakon o privatizaciji omogućio je ogromnu korupciju tokom tranzicionog perioda u Srbiji, što je dovelo do sistemskog uništavanja privrede i društva, zaključili su učesnici panel diskusije „Istina o 24 slučaja“ u organizaciji Centra za istraživačko novinarstvo (CINS).\n„Ni kap vode vam ne damo” – protest u Babušnici\nU Babušnici je danas protestovalo nešto više od 200 ljudi protiv izgradnje vodozahvata derivatizacione minihidroelektrane u selu Rakita.\nProšlo je četiri godine od donošenja Uredbe o merama socijalne uključenosti korisnika novčane socijalne pomoći, čime je vlast legalizovala vid prinudnog rada. Tim povodom inicijativa A11 je uradila analizu učinaka ove Uredbe.\nU Srbiji raste obim građevinskih radova, ali raste i broj nesrećnih slučajeva i pogibija na radu građevinskih radnika. Razgovarali smo sa sindikalnim aktivistima iz oblasti građevinarstva o razlozima za takvo, po život opasno stanje stvari, odnosno o mogućnosti da se ono poboljša u korist radnika.\nPretnja otkazom – nastavak pritisaka na Oružare\nPredsednik sindikalne organizacije Zastava oružje, Dragan Ilić, dobio je rešenje – opomenu pred otkaz ugovora o radu. Ukoliko u narednih šest meseci Ilić učini povredu radne obaveze, dobiće otkaz bez daljih upozorenja.\nO lokomotivi, Beogradu na vodi i pišanju po sirotinji\nRazlozi alarmantnog stanja u sektoru kulture po pitanju muzealizacije i zaštite kulturnog nasleđa postaju očigledniji kada se sagledaju u svetlu investitorskog urbanizma, istorijskog revizionizma i tržišnom logikom vođene gradske kulturne politike.\nNa današnji dan oslobođen je Beograd\nNa današnji dan 1944. oslobođen je Beograd. Operacija za oslobođenje Beograda od nacističke okupacije je trajala šest dana.